open-index/open-wikipedia-markdown huggingface dataset:
วอท F4U คอร์แซร์

**วอท F4U คอร์แซร์** (Vought F4U Corsair) เป็นเครื่องบินขับไล่บนเรือบรรทุกเครื่องบินของสหรัฐ โดยได้เข้าประจำการในสงครามโลกครั้งที่สองและสงครามเกาหลี

## ประจำการ
;
* กองทัพอากาศอาร์เจนตินา

* กองทัพอากาศเอลซัลวาดอร์

;
* กองทัพเรือฝรั่งเศส

;
* กองทัพอากาศฮอนดูรัส

;
* กองทัพอากาศนิวซีแลนด์

;
*ราชนาวี

;
*กองทัพเรือสหรัฐ
*เหล่านาวิกโยธินสหรัฐ

## อ้างอิง

หมวดหมู่:เครื่องบินวอท
หมวดหมู่:เครื่องบินขับไล่ทิ้งระเบิด
หมวดหมู่:เครื่องบินขับไล่
หมวดหมู่:เครื่องบินขับไล่สัญชาติสหรัฐ
หมวดหมู่:เครื่องบินขับไล่ในสงครามโลกครั้งที่สอง
หมวดหมู่:เครื่องบินสหรัฐในสงครามโลกครั้งที่สอง
หมวดหมู่:อากาศยานบนเรือบรรทุกเครื่องบิน
หมวดหมู่:อากาศยานที่บินครั้งแรกในปี พ.ศ. 2483
ไดโอมิดีสแห่งเธรซ

ในเทพปกรณัมกรีก กษัตริย์ **ไดโอมิดีสแห่ง[[เธรซ]]** (กรีกโบราณ: Διομήδης) เป็นพระราชโอรสในแอรีสกับไซรีนี พระองค์ประทับที่ริมชายฝั่งทะเลดำปกครองเผ่านักรบแห่งBistones พระองค์เป็นที่รู้จักจากการเป็นเจ้าของม้ากินคนที่เฮราคลีสขโมยไปเพื่อทำให้ภารกิจที่ 8 จากภารกิจ 12 ประการสำเร็จ โดยเฮราคลีสได้ลงมือฆ่าไดโอมิดีสเพื่อขโมยม้าของพระองค์ไป

## อ้างอิง

หมวดหมู่:พระราชโอรสของแอรีส
หมวดหมู่:กษัตริย์ในเทพปกรณัมกรีก
หมวดหมู่:ตัวละครในเทพปกรณัมกรีก
หมวดหมู่:เทพปกรณํมของเฮราคลีส
องค์การบริหารส่วนตำบลบางนา

**องค์การบริหารส่วนตำบลบางนา** เป็นองค์กรปกครองส่วนท้องถิ่นที่ครอบคลุมพื้นที่ทั้งหมดของตำบลกะทุ่มและตำบลบางนา อำเภอมหาราช จังหวัดพระนครศรีอยุธยา เดิมได้รับการจัดตั้งเป็นสภาตำบลบางนาใน พ.ศ. 2516 ต่อมาได้รับการจัดตั้งเป็นองค์การบริหารส่วนตำบลบางนาเมื่อวันที่ 25 ธันวาคม พ.ศ. 2539

ต่อมาในวันที่ 24 กันยายน พ.ศ. 2547 กระทรวงมหาดไทยให้ยุบสภาตำบลกะทุ่ม รวมเข้ากับพื้นที่องค์การบริหารส่วนตำบลบางนา ทำให้เขตองค์การบริหารส่วนตำบลบางนาครอบคลุมพื้นที่ตำบลกะทุ่มและตำบลบางนาทั้งหมด

## อ้างอิง

## แหล่งข้อมูลอื่น

* เว็บไซต์องค์การบริหารส่วนตำบลบางนา

บางนา
หมวดหมู่:อำเภอมหาราช
องค์การบริหารส่วนตำบลไผ่พระ

**องค์การบริหารส่วนตำบลไผ่พระ** เป็นองค์กรปกครองส่วนท้องถิ่นที่ครอบคลุมพื้นที่ทั้งหมดของตำบลไผ่พระ ตำบลกกแก้วบูรพา รวมทั้งพื้นที่ทั้งหมดของหมู่ที่ 6 และพื้นที่บางส่วนของหมู่ที่ 2–3, 5 ของตำบลบ้านเกาะในอำเภอบางไทร จังหวัดพระนครศรีอยุธยา เดิมได้รับการจัดตั้งเป็นสภาตำบลไผ่พระใน พ.ศ. 2516 ต่อมาได้รับการจัดตั้งเป็นองค์การบริหารส่วนตำบลไผ่พระเมื่อ พ.ศ. 2540

ต่อมาใน พ.ศ. 2547 กระทรวงมหาดไทยให้ยุบสภาตำบลบ้านเกาะและสภาตำบลกกแก้วบูรพา รวมเข้ากับพื้นที่องค์การบริหารส่วนตำบลไผ่พระ ทำให้เขตองค์การบริหารส่วนตำบลไผ่พระครอบคลุมถึงตำบลกกแก้วบูรพาและตำบลบ้านเกาะเฉพาะส่วนที่อยู่นอกเขตเทศบาลเมืองบางไทร

## อ้างอิง

## แหล่งข้อมูลอื่น

* เว็บไซต์องค์การบริหารส่วนตำบลไผ่พระ 

ไผ่พระ
หมวดหมู่:อำเภอบางไทร
เทศบาลตำบลบางปะอิน

**เทศบาลตำบลบางปะอิน** เป็นเทศบาลตำบลซึ่งมีอาณาเขตครอบคลุมพื้นที่บางส่วนของหมู่ที่ 2–10 กับพื้นที่ทั้งหมดของหมู่ที่ 12 ตำบลบ้านเลน อำเภอบางปะอิน จังหวัดพระนครศรีอยุธยา เดิมมีฐานะเป็นสุขาภิบาลบ้านเลนที่จัดตั้งขึ้นใน พ.ศ. 2499 แล้วได้รับการจัดตั้งเป็นเทศบาลตำบลใน พ.ศ. 2542 ใน พ.ศ. 2564 เขตเทศบาลมีประชากรทั้งหมด 6,688 คน

ในวันที่ 2 ธันวาคม พ.ศ. 2554 กระทรวงมหาดไทยให้เปลี่ยนชื่อเทศบาลตำบลบ้านเลนเป็นเทศบาลตำบลบางปะอิน เพื่อความเหมาะสมและสอดคล้องตามเจตนารมณ์ของประชาชนในเขตเทศบาลตำบล และเนื่องจากเป็นที่ตั้งของศูนย์ราชการของอำเภอบางปะอิน จึงเปลี่ยนเพื่อให้สอดคล้องกับชื่อของอำเภอ

พื้นที่เทศบาลตำบลอยู่บริเวณเขตศูนย์ราชการต่าง ๆ ของอำเภอบางปะอิน (ยกเว้นที่ตั้งที่ว่าการอำเภอบางปะอินและโรงพยาบาลบางปะอินซึ่งตั้งอยู่ในเขตเทศบาลตำบลปราสาททอง) พื้นที่เทศบาลอยู่ห่างจากศาลากลางจังหวัดพระนครศรีอยุธยาประมาณ 19.44 กิโลเมตร อยู่ห่างจากกรุงเทพมหานครประมาณ 61.1 กิโลเมตรตามทางรถยนต์ ด้านตะวันตกของเขตเทศบาลมีคลองจิก คลองบ้านเลน และแม่น้ำเจ้าพระยาไหลผ่านเป็นแหล่งน้ำสำคัญ มีพื้นที่รับผิดชอบทั้งหมด 4.78 ตารางกิโลเมตรหรือคิดเป็น 2,987.5 ไร่

## อ้างอิง

## แหล่งข้อมูลอื่น
* เว็บไซต์เทศบาลตำบลบางปะอิน

บางปะอิน
หมวดหมู่:อำเภอบางปะอิน
เทศบาลตำบลปราสาททอง

**เทศบาลตำบลปราสาททอง** เป็นเทศบาลตำบลซึ่งมีอาณาเขตครอบคลุมพื้นที่บางส่วนของหมู่ที่ 2–3 กับพื้นที่ทั้งหมดของหมู่ที่ 1, 11 ตำบลบ้านเลน (เฉพาะนอกเขตเทศบาลตำบลบางปะอิน) ในอำเภอบางปะอิน จังหวัดพระนครศรีอยุธยา ในปี พ.ศ. 2564 เขตเทศบาลมีประชากรทั้งหมด 4,973 คน

เทศบาลตำบลปราสาททองเดิมมีฐานะเป็นสภาตำบลบ้านเลนที่จัดตั้งขึ้นใน พ.ศ. 2516 แล้วได้รับการยกฐานะเป็นองค์การบริหารส่วนตำบลในวันที่ 3 มีนาคม พ.ศ. 2538 ในวันที่ 14 พฤศจิกายน พ.ศ. 2548 กระทรวงมหาดไทยให้เปลี่ยนชื่อองค์การบริหารส่วนตำบลบ้านเลนเป็น **องค์การบริหารส่วนตำบลปราสาททอง** เนื่องจากองค์การบริหารส่วนตำบลบ้านเลนมีชื่อพ้องกับองค์กรปกครองส่วนท้องถิ่นภายในตำบลเดียวกันคือเทศบาลตำบลบ้านเลน ทำให้เข้าใจผิดและเกิดความสับสนในการติดต่อราชการ เมื่อองค์การบริหารส่วนตำบลปราสาททองมีความเจริญก้าวหน้ามากขึ้น จึงได้รับการจัดตั้งเป็น **เทศบาลตำบลปราสาททอง** ตามประกาศกระทรวงมหาดไทยลงวันที่ 28 พฤศจิกายน พ.ศ. 2549 โดยมีผลในวันที่ 18 มกราคม พ.ศ. 2550

พื้นที่เทศบาลตำบลปราสาททองมีแนวเขตล้อมรอบทิศเหนือ ทิศตะวันออก และทิศใต้ของพื้นที่เทศบาลตำบลบางปะอิน เป็นที่ตั้งของที่ว่าการอำเภอบางปะอินและโรงพยาบาลบางปะอิน อยู่ห่างจากศาลากลางจังหวัดพระนครศรีอยุธยาประมาณ 20.1 กิโลเมตร อยู่ห่างจากกรุงเทพมหานครประมาณ 61.8 กิโลเมตรตามทางรถยนต์ ทิศเหนือและทิศใต้ของเขตเทศบาลมีแม่น้ำเจ้าพระยาไหลผ่านเป็นแหล่งน้ำสำคัญ เทศบาลมีพื้นที่รับผิดชอบ 10.53 ตารางกิโลเมตร

## อ้างอิง

## แหล่งข้อมูลอื่น
* เว็บไซต์เทศบาลตำบลปราสาททอง 

ปราสาททอง
หมวดหมู่:อำเภอบางปะอิน
โนชิโระ

thumb|right|แม่น้ำโยเนชิโระในตอนเย็น
thumb|right|นาข้าวในที่ราบในที่ราบโนชิโระ

**โนชิโระ** () เป็นนครในจังหวัดอากิตะ ประเทศญี่ปุ่น มีประชากร 52,283 คน มีความหนาแน่นของประชากร 120 คนต่อตารางกิโลเมตร (ณ วันที่ 31 ธันวาคม พ.ศ. 2562) และมีพื้นที่ทั้งหมด 526.95 ตารางกิโลเมตร (203.46 ตารางไมล์)

## ภูมิศาสตร์
โนชิโระตั้งอยู่บนที่ราบชายฝั่งทางตะวันตกเฉียงเหนือของจังหวัดอากิตะซึ่งล้อมรอบด้วยทะเลญี่ปุ่น เมืองโนชิโระมีแม่น้ำโยเนชิโระไหลผ่านตัวเมืองก่อนที่จะไหลลงสู่ทะเลญี่ปุ่นบริเวณท่าเรือโนชิโระ จุดสูงสุดคือภูเขายาเคยามะ 963.1 เมตร (3,160 ฟุต)

## ประชากร
ประชากรของโนชิโระลดลงในช่วง 60 ปีที่ผ่านมา ตามข้อมูลสำมะโนประชากรญี่ปุ่น

## ภูมิอากาศ
โนชิโระมีภูมิอากาศแบบอบอุ่นชื้น (การแบ่งเขตภูมิอากาศแบบเคิพเพิน *Cfa*) ซึ่งมีความแตกต่างของอุณหภูมิในแต่ฤดูกาลมากโดยมีฤดูร้อนที่อบอุ่นถึงร้อนและฤดูหนาวที่หนาวเย็นถึงเย็นจัด ปริมาณน้ำฝนสามารถตกได้ตลอดปีแต่จะตกหนักสุดตั้งแต่เดือนสิงหาคมถึงตุลาคม อุณหภูมิเฉลี่ยทั้งปีในโนชิโระคือ 12.3 °C ปริมาณน้ำฝนรายปีเฉลี่ยอยู่ที่ 1467 นิ้ว ซึ่งเดือนกันยายนมีฝนตกชุกที่สุด อุณหภูมิสูงสุดโดยเฉลี่ยในเดือนสิงหาคมอยู่ที่ประมาณ 25.3 °C และต่ำสุดในเดือนมกราคมที่ประมาณ -0.8 °C

## วัฒนธรรม
*โนชิโระ ยาคุตะนะบาตะ
*เทนกุ โนะ ฟุยะโจ
*เทศกาลดอกไม้ไฟท่าเรือโนชิโระ

## อ้างอิง

## แหล่งข้อมูลอื่น

*เว็บไซต์ทางการ 

หมวดหมู่:นครในจังหวัดอากิตะ
หมวดหมู่:เมืองท่าในประเทศญี่ปุ่น
เทศบาลตำบลราชคราม

**เทศบาลตำบลราชคราม** เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของตำบลราชครามและตำบลช้างใหญ่ อำเภอบางไทร จังหวัดพระนครศรีอยุธยา เดิมมีฐานะเป็นสุขาภิบาลราชครามที่จัดตั้งขึ้นใน พ.ศ. 2537 แล้วได้รับการจัดตั้งเป็นเทศบาลตำบลใน พ.ศ. 2542 ปัจจุบันในเขตเทศบาลมีประชากร 6,069 คน

พื้นที่เทศบาลตำบลตั้งอยู่ทางทิศตะวันออกของอำเภอบางไทร อยู่ห่างจากที่ว่าการอำเภอบางไทรประมาณ 24.8 กิโลเมตร ศาลากลางจังหวัดพระนครศรีอยุธยาประมาณ 30.9 กิโลเมตร อยู่ห่างจากกรุงเทพมหานครประมาณ 60.2 กิโลเมตรตามทางรถยนต์ ด้านตะวันตกของเขตเทศบาลมีแม่น้ำเจ้าพระยาไหลผ่านเป็นแหล่งน้ำสำคัญ เทศบาลมีพื้นที่รับผิดชอบ 14.32 ตารางกิโลเมตร

## อ้างอิง

## แหล่งข้อมูลอื่น
* เว็บไซต์เทศบาลตำบลราชคราม

ราชคราม
หมวดหมู่:อำเภอบางไทร
อำเภอแกทอบ

**อำเภอแกทอบ** () เป็นอำเภอในเทศมณฑลบอโบล จังหวัดมอแซนแดรอน ประเทศอิหร่าน จากสำมะโน พ.ศ. 2549 อำเภอนี้มีประชากร 45,104 คนใน 11,185 ครัวเรือน  สำมะโนประชากรปี 2559 บันทึกจำนวนประชากรของอำเภออยู่ที่ 47,054 คนใน 15,497 ครัวเรือน อำเภอนี้มีเมืองเพียงเมืองเดียวคือแกทอบ และมีตำบลเพียง 2 ตำบลคือตำบลแกทอเบโจนูบี และตำบลแกทอเบโชมอลี

## อ้างอิง

แกทอบ
ตำบลแกทอเบโจนูบี

**แกทอเบโจนูบี** () เป็นตำบลในอำเภอแกทอบ เทศมณฑลบอโบล จังหวัดมอแซนแดรอน ประเทศอิหร่าน แบ่งออกเป็น 19 หมู่บ้าน จากสำมะโน พ.ศ. 2549 ตำบลนี้มีประชากร 14,743 คนใน 3,532 ครัวเรือน

## อ้างอิง

หมวดหมู่:ตำบลในประเทศอิหร่าน
แกทอบ

**แกทอบ** () เป็นเมืองและเมืองหลักในอำเภอแกทอบ เทศมณฑลบอโบล จังหวัดมอแซนแดรอน ประเทศอิหร่าน จากสำมะโน พ.ศ. 2549 เมืองนี้มีประชากร 6,956 คนใน 1,744 ครัวเรือน

## อ้างอิง

หมวดหมู่:เมืองในประเทศอิหร่าน
ตำบลแกทอเบโชมอลี

**แกทอเบโชมอลี** () เป็นตำบลในอำเภอแกทอบ เทศมณฑลบอโบล จังหวัดมอแซนแดรอน ประเทศอิหร่าน แบ่งออกเป็น 30 หมู่บ้าน จากสำมะโน พ.ศ. 2549 ตำบลนี้มีประชากร 23,405 คนใน 5,909 ครัวเรือน

## อ้างอิง

หมวดหมู่:ตำบลในประเทศอิหร่าน
เทศบาลตำบลแหลมฟ้าผ่า

**เทศบาลตำบลแหลมฟ้าผ่า** เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของหมู่ที่ 1, 6 และพื้นที่บางส่วนของหมู่ที่ 2–4, 13 ตำบลแหลมฟ้าผ่า กับพื้นที่บางส่วนของหมู่ที่ 4, 7, 9 ตำบลในคลองบางปลากด อำเภอพระสมุทรเจดีย์ จังหวัดสมุทรปราการ เดิมมีฐานะเป็นสุขาภิบาลแหลมฟ้าผ่าที่จัดตั้งขึ้นใน พ.ศ. 2537 แล้วได้รับการจัดตั้งเป็นเทศบาลตำบลใน พ.ศ. 2542 ปัจจุบันในเขตเทศบาลมีประชากร 21,871 คน

พื้นที่เทศบาลตำบลอยู่บริเวณเขตศูนย์ราชการต่าง ๆ ของอำเภอพระสมุทรเจดีย์  เทศบาลอยู่ห่างจากศาลากลางจังหวัดสมุทรปราการประมาณ 24.1 กิโลเมตร อยู่ห่างจากกรุงเทพมหานครประมาณ 30.1 กิโลเมตรตามทางรถยนต์ ด้านตะวันออกของเขตเทศบาลมีแม่น้ำเจ้าพระยาไหลผ่านเป็นแหล่งน้ำสำคัญ มีพื้นที่รับผิดชอบทั้งหมด 7.0 ตารางกิโลเมตรหรือคิดเป็น 4,375.0 ไร่

## ที่ตั้งและอาณาเขต
เขตเทศบาลตำบลแหลมฟ้าผ่ามีอาณาเขตติดต่อกับเขตองค์กรปกครองส่วนท้องถิ่นข้างเคียงดังนี้
* **ทิศเหนือ** ติดต่อกับเขตองค์การบริหารส่วนตำบลในคลองบางปลากดและเขตเทศบาลตำบลพระสมุทรเจดีย์ (อำเภอพระสมุทรเจดีย์)
* **ทิศตะวันออก** ติดต่อกับเขตเทศบาลนครสมุทรปราการและเขตเทศบาลตำบลบางปู (อำเภอเมืองสมุทรปราการ) 
* **ทิศใต้** ติดต่อกับเขตองค์การบริหารส่วนตำบลแหลมฟ้าผ่า (อำเภอพระสมุทรเจดีย์) 
* **ทิศตะวันตก** ติดต่อกับเขตองค์การบริหารส่วนตำบลแหลมฟ้าผ่า (อำเภอพระสมุทรเจดีย์)

## อ้างอิง

## แหล่งข้อมูลอื่น

* เว็บไซต์เทศบาลตำบลแหลมฟ้าผ่า

แหลมฟ้าผ่า
แหลมฟ้าผ่า
เทศบาลตำบลพระสมุทรเจดีย์

**เทศบาลตำบลพระสมุทรเจดีย์** เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของตำบลปากคลองบางปลากด อำเภอพระสมุทรเจดีย์ จังหวัดสมุทรปราการ เดิมมีฐานะเป็นสุขาภิบาลพระสมุทรเจดีย์ที่จัดตั้งขึ้นใน พ.ศ. 2537 แล้วได้รับการจัดตั้งเป็นเทศบาลตำบลใน พ.ศ. 2542 ปัจจุบันในเขตเทศบาลมีประชากร 11,839 คน

พื้นที่เทศบาลตำบลพระสมุทรเจดีย์ตั้งอยู่ตั้งอยู่ทางทิศตะวันออกเฉียงเหนือของอำเภอพระสมุทรเจดีย์ ห่างจากตัวอำเภอประมาณ 5.2 กิโลเมตร มีสถานที่สำคัญในเทศบาลคือพระสมุทรเจดีย์ซึ่งเป็นสัญลักษณ์ประจำจังหวัดสมุทรปราการ ผู้คนทั่วไปจะเรียกกันติดปากว่า พระเจดีย์กลางน้ำ เนื่องจากเดิมบริเวณที่ก่อสร้างพระสมุทรเจดีย์เป็นเกาะแม่น้ำในแม่น้ำเจ้าพระยา ต่อมาชายตลิ่งฝั่งขวาของแม่น้ำตื้นเขินงอกออกมาเชื่อมติดกับเกาะอันเป็นที่ตั้งพระเจดีย์ และป้อมผีเสื้อสมุทรซึ่งตั้งอยู่บนเกาะแม่น้ำ ด้านใต้พระสมุทรเจดีย์ พระบาทสมเด็จพระพุทธเลิศหล้านภาลัยทรงพระกรุณาโปรดเกล้าฯ ให้สร้างขึ้นเมื่อ พ.ศ. 2362  

## ที่ตั้งและอาณาเขต
เทศบาลตำบลพระสมุทรเจดีย์ มีอาณาเขตติดต่อกับเขตองค์กรปกครองส่วนท้องถิ่นข้างเคียงดังต่อไปนี้

* **ทิศเหนือ** ติดต่อกับเขตเทศบาลเมืองลัดหลวง (อำเภอพระประแดง)
* **ทิศตะวันออก** ติดต่อกับเขตองค์การบริหารส่วนตำบลบางโปรง องค์การบริหารส่วนตำบลบางด้วน และเขตเทศบาลนครสมุทรปราการ (อำเภอเมืองสมุทรปราการ)
* **ทิศใต้** ติดต่อกับเขตเทศบาลตำบลแหลมฟ้าผ่า (อำเภอพระสมุทรเจดีย์)
* **ทิศตะวันตก** ติดต่อกับเขตองค์การบริหารส่วนตำบลในคลองบางปลากด (อำเภอพระสมุทรเจดีย์)

## อ้างอิง

## แหล่งข้อมูลอื่น

* เว็บไซต์เทศบาลตำบลพระสมุทรเจดีย์

พระสมุทรเจดีย์
พระสมุทรเจดีย์
วัดท่าข้ามใต้

**วัดท่าข้ามใต้** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านกาศ อำเภอแม่สะเรียง จังหวัดแม่ฮ่องสอน ที่ดินตั้งวัดมีเนื้อที่ 1 ไร่ 2 งาน ปัจจุบันมี พระสองเมือง ถาวโร เป็นเจ้าอาวาส

วัดท่าข้ามใต้ตั้งวัดเมื่อ พ.ศ. 2473 วัดมีปูชนียวัตถุที่สำคัญ คือ พระบรมสารีริกธาตุ ซึ่งท่านปัญญาวุฒิโฑ อดีตเจ้าอาวาสวัดท่าข้ามใต้ ได้ไปพบในวัดถ้ำเหง้า โดยพระบรมสารีริกธาตุได้แสดงอภินิหารปรากฏมีแสงสว่างเจิดจ้าภายในถ้ำ จึงได้อาราธนาอัญเชิญองค์พระบรมสารีริกธาตุมาประดิษฐานที่วัดท่าข้ามใต้ ซึ่งต่อมาวัดท่าข้ามใต้ได้ดำเนินการก่อสร้างพระเจดีย์องค์ใหม่เพื่อบรรจุพระบรมสารีริกธาตุ วัดยังมีงานสรงน้ำองค์พระบรมสารีริกธาตุ เป็นประจำทุกปี

## อ้างอิง

ท่าข้ามใต้
แอร์ฟรานซ์โฮป

**แอร์ฟรานซ์โฮป** () หรือชื่อเดิม **โฮป!** เป็นสายการบินระดับภูมิภาคสัญชาติฝรั่งเศส โดยให้บริการเที่ยวบินในนามของบริษัทแม่ แอร์ฟรานซ์ สายการบินก่อตั้งขึ้นเมื่อวันที่ 21 ธันวาคม 2012 จากการควบรวมกิจการของสายการบิน แอร์ลิแนร์, บริตแอร์ และ เรจินัล
thumb|โลโก้ของโฮป! ในช่วงปีค.ศ. 2013-2019

## ประวัติ
ในเดือนกรกฎาคม ค.ศ. 2015 แอร์ฟรานซ์-เคแอลเอ็ทกรุ๊ป ได้ประกาศการควบรวมกิจการของแอร์ลินแอร์, บริตแอร์ และ เรจินัลแอร์ไลน์ อย่างเป็นทางการในปีค.ศ. 2017  ภายใต้ชื่อ โฮป!

ในเดือนกุมภาพันธ์ ค.ศ. 2019 บริการต่าง ๆ ของโฮป! จะถูกรีแบรนด์เป็น "แอร์ฟรานซ์ โฮป" เครื่องบินลำแรกในลวดลาย - แอร์ฟรานซ์โฮป ลำแรกก็ได้เข้ามาประจำการในเดือนพฤษภาคมในปีเดียวกัน

ในเดือนกันยายน ค.ศ. 2019 เที่ยวบินของแอร์ฟรานซ์โฮป ย้ายไปดำเนินการภายใต้ชื่อของแอร์ฟรานซ์ทั้งหมด

## จุดหมายปลายทาง

### ข้อตกลงการบินร่วม
ณ เดือนมีนาคม ค.ศ. 2024 แอร์ฟรานซ์โฮปมีข้อตกลงการบินร่วมกับสายการบินต่าง ๆ ดังนี้:

* แอร์คอร์ซิกา
* แอร์ฟรานซ์

## ฝูงบิน
[thumb|[เอ็มบราเออร์ อีเจ็ต|เอ็มบราเออร์ อี190 ของแอร์ฟรานซ์โฮป]]
ณ เดือนมิถุนายน ค.ศ. 2024 แอร์ฟรานซ์โฮปมีเครื่องบินประจำการในฝูงบินดังนี้:


แอร์ฟรานซ์โฮปมีอายุฝูงบินเฉลี่ย 13.5 ปี

## อ้างอิง

หมวดหมู่:สายการบินระดับภูมิภาค
หมวดหมู่:สายการบินสัญชาติฝรั่งเศส
หมวดหมู่:สายการบินที่ก่อตั้งในปี พ.ศ. 2555
หมวดหมู่:สมาคมสายการบินสัญชาติยุโรป
หมวดหมู่:สายการบินในยุโรป
หมวดหมู่:แอร์ฟรานซ์–เคแอลเอ็ม
พิพิธภัณฑ์โอรังอัซลี

**พิพิธภัณฑ์โอรังอัซลี** () เป็นพิพิธภัณฑ์ในอำเภอกมบัก รัฐเซอลาโงร์ ประเทศมาเลเซีย จัดแสดงประวัติศาสตร์และประเพณีของชนพื้นเมืองโอรังอัซลี ในพิพิธภัณฑ์มีห้องสมุดและโรงละครขนาดเล็ก และเปิดทำการในวันที่ 29 กันยายน ค.ศ. 1987 โดยนายกรัฐมนตรีมาฮาดีร์ บิน โมฮามัด

## อ้างอิง

## แหล่งข้อมูลอื่น

* 
* All Malaysia.info | Muzium Orang Asli 
*  Orang Asli Temuan Web Site
*  Orang Asli Alternative Medicine

หมวดหมู่:พิพิธภัณฑ์ในรัฐเซอลาโงร์
หมวดหมู่:พิพิธภัณฑ์ชาติพันธุ์
หมวดหมู่:โอรังอัซลี
หมวดหมู่:มาฮาดีร์ บิน โมฮามัด
วัดควรค่าม้า

**วัดควรค่าม้า** () เป็นวัดราษฎร์ สังกัดคณะสงฆ์ฝ่ายมหานิกาย ตั้งอยู่ในตำบลศรีภูมิ อำเภอเมืองเชียงใหม่ จังหวัดเชียงใหม่ มีเนื้อที่ 1 ไร่ 94 ตารางวา 

วัดควรค่าม้าตั้งวัดเมื่อ พ.ศ. 2035 เหตุที่ชื่อวัดควรค่าม้าเพราะในอดีด บริเวณส่วนใหญ่ของวัดเป็นพื้นที่ที่ใช้ในการเลี้ยงม้าจำนวนมาก เลี้ยงม้าเป็นพาหนะค้าขาย ต่อมาม้าได้ล้มตายลง ด้วยความอาลัยม้าจึงตัดสินใจอุทิศที่แปลงนี้ให้เป็นวัด สร้างวัดเพื่อระลึกถึงม้า เดิมชื่อ **วัดคุณค่าม้า** ต่อมาก็เพี้ยนเป็นวัดควรค่าม้า วัดได้รับพระราชทานวิสุงคามสีมาเมื่อ พ.ศ. 2405

อาคารเสนาสนะที่สำคัญ ได้แก่ อุโบสถ ศาลาการเปรียญ กุฏิสงฆ์ วิหาร เจดีย์ (พระธาตุ) ย่อมุมไม้สิบสอง ด้านหน้าของเจดีย์ประดิษฐ์สถานเป็นพระพุทธรูปสมัยเชียงแสน ด้านซ้ายประดิษฐ์สถานเป็นพระสิงห์ ด้านขวาประดิษฐ์สถานเป็นพระนาคปรก ด้านหลังประดิษฐ์สถานพระเจ้าทันใจ

## รายนามเจ้าอาวาส
* ครูบาคำ 
* ครูบาปัญญา ปัญญาธโร 
* พระอธิการวีรธรรม วีรธัมโม พ.ศ. 2496–2506 
* พระอธิการทองสุข กลญาโน พ.ศ. 2506–2512 
* พระอธิการบุญฤทธิ์ ฐิติโก พ.ศ. 2513–2526 
* พระครูวีรุฬธรรมวัฒน์ พ.ศ. 2527–2567
* พระครูปลัดเฉลิมพล สิริสุวณฺโณ พ.ศ.2567-ปัจจุบัน

## อ้างอิง

ควรค่าม้า
วัดพระเจ้าเม็งราย

**วัดพระเจ้าเม็งราย** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลพระสิงห์ อำเภอเมืองเชียงใหม่ จังหวัดเชียงใหม่

วัดพระเจ้าเม็งราย เดิมชื่อว่า **วัดคานคาด** คงจะเพี้ยนมาจากคำว่า *กาละก้อด* หรืออาจมีความหมายว่า *ไม้คานหามพระพุทธรูปมาคาด* หรือกร่อนจาก *จนเกือบจะนำมาใช้หามพระพุทธรูปต่อไปอีกไม่ได้* จึงตั้งว่า **วัดคาดคอด** ยังมีอีกชื่อว่า **วัดศรีสร้อยท้าเจ่ง** เปลี่ยนชื่อมาเป็น "วัดพระเจ้าเม็งราย" ในช่วงสงครามโลกครั้งที่สอง สันนิษฐานว่าเป็นพระอารามหลวงแห่งที่สามที่พญามังรายทรงสร้างขึ้น สำนักงานพระพุทธศาสนาแห่งชาติระบุว่าตั้งวัดและได้รับพระราชทานวิสุงคามสีมาเมื่อ พ.ศ. 1839

วัดมีโบราณวัตถุที่สำคัญเป็นพระพุทธรูปยืนปางห้ามญาติ มีชื่อเรียกว่า *พระเจ้าค่าคิงพญามังราย* สูงประมาณ 540 เซนติเมตร เป็นพระพุทธรูปยืนสมัยต้นเชียงใหม่เป็นพระพุทธรูปที่สำคัญองค์หนึ่ง เรื่องราวของพระพุทธรูปองค์นี้ปรากฏในตำนานเมืองเชียงใหม่และในพงศาวดารโยนก ปูชนียวัตถุอื่น ๆ ได้แก่ พระพุทธรูปที่จำลองจากพระพุทธสิหิงค์ สร้างโดยศรีสัทธัมมะมหาสังฆราชเมื่อ พ.ศ. 2012 ประดิษฐานในวิหารใหญ่ ขนาดหน้าตักกว้าง 86 เซนติเมตร และยังมีกลุ่มพระพุทธรูปปางมารวิชัยสำริดอีกหลายองค์ เป็นรูปแบบของพระพุทธรูปปางมารวิชัย ในต้นพุทธศตวรรษที่ 21 พระพุทธรูปปางลีลาสกุลช่างเชียงใหม่ สำริดปิดทองพุทธศตวรรษที่ 21–22 ประดิษฐานอยู่ในวิหารน้อย

## อ้างอิง

พระเจ้าเม็งราย
หมวดหมู่:สถานที่ที่ตั้งชื่อตามพระนามของพญามังราย
วัดสำเภา (จังหวัดเชียงใหม่)

**วัดสำเภา** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่บนถนนราชดำเนิน ในตำบลศรีภูมิ อำเภอเมืองเชียงใหม่ จังหวัดเชียงใหม่ อยู่ตรงข้ามกับวัดพันอ้น ในเขตคูเมืองเชียงใหม่ ห่างจากประตูท่าแพ 250 เมตร

วัดสำเภาสร้างขึ้นในสมัยราชวงศ์มังราย ชื่อเดิมคงไม่ใช่ชื่อนี้ ไม่ปรากฏนามผู้สร้าง ในตอนนั้นมีพ่อค้าชาวเมืองระแหง (จังหวัดตากในปัจจุบัน) เดินทางมาค้าขายในเมืองเชียงใหม่ เกิดศรัทธาต่อพุทธศาสนาจึงสร้างสำเภาทองบรรจุในเจดีย์ของวัดแห่งนี้ สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2113  ต่อมาเมื่อ พ.ศ. 2362 พระยาธรรมลังกา เจ้าหลวงเชียงใหม่องค์ที่ 2 ได้มาทำบุญถาวรวัตถุ และเจ้าสุริยวงศ์ (คำตัน สิโรรส) ได้ทำนุบำรุงสืบมา

อาคารเสนาสนะที่สำคัญ ได้แก่ วิหารศิลปะล้านนา ตัวอาคารตั้งอยู่บนฐานยกสูง หลังคาซ้อนกันสามชั้น หน้าบันตลอดจนตัวเสาประดับด้วยลายปูนปั้นเป็นรูปเทวดา ลายพรรณพฤกษาและสัตว์ต่าง ๆ บันไดทางขึ้นเป็นมกรคายนาค ภายในประดิษฐานพระพุทธรูปปางมารวิชัยเป็นพระประธาน เจดีย์ศิลปะล้านนา ตั้งอยู่ด้านหลังวิหาร ฐานด้านล่างสุดเป็นสี่เหลี่ยม รับฐานบัวย่อเก็จยกสูง ถัดขึ้นไปเป็นชั้นมาลัยเถาซ้อนกันห้าชั้น รับกับองค์ระฆังทรงกลมสีทอง หุ้มด้วยทองจังโก ส่วนยอดประดับฉัตรสีทองห้าชั้น และอุโบสถ ตั้งอยู่ด้านข้างวิหาร หลังคาซ้อนกันสองชั้น ช่อฟ้ายังคงเป็นของเดิม ส่วนนาคสะดุ้งทำขึ้นใหม่ ด้านหน้าประดับด้วยลายปูนปั้นรูปพรรณพฤกษาและกระจกหลากสี ประตูทางเข้าแกะไม้เป็นรูปเทวดาสององค์เฝ้าประตูอยู่

## อ้างอิง

สำเภา
กระต่ายป่าแห่งอินาบะ

**กระต่ายป่าแห่งอินาบะ** () สามารถสื่อถึงตำนานญี่ปุ่นสองแบบที่มาจากแคว้นอินาบะ (ปัจจุบันคือจังหวัดทตโตริฝั่งตะวันออก) โดยตำนานกระต่ายป่าแห่งอินาบะของ *อิซูโมะ เด็นไร* มีที่มาจากแคว้นอิซูโมะ ส่วนกระต่ายป่าแห่งอินาบะอีกอันอยู่ในตำนานของ *โอนามูจิ-โนะ-คามิ* เทพเจ้าชินโต

กระต่ายป่าที่กล่าวถึงในตำนานคือ *Lepus brachyurus* หรือกระต่ายป่าญี่ปุ่น ซึ่งอาจจะเป็นชนิดย่อยที่พบในหมู่เกาะโอกิที่มีชื่อว่า *Lepus brachyurus okiensis* กระต่ายป่าญี่ปุ่นมีความยาวระหว่าง  ถึง  และมีขนาดเล็กกว่ากระต่ายป่ายุโรป กระต่ายป่าญี่ปุ่นมักมีผิวสีน้ำตาล แต่ในพื้นที่ที่มีภูมิอากาศหลากหลายอย่างแคว้นอินาบะ ผิวของมันจะเปลี่ยนเป็นสีขาวในฤดูหนาว

## อ้างอิง

## อ่านเพิ่ม
* Antoni, Klaus (2015). "On the Religious Meaning of a Japanese Myth: The White Hare of Inaba ". In: *Comparative Mythology* 1/1, 61-72. .

## แหล่งข้อมูลอื่น
* 
* Full text of Basil Hall Chamberlain's translation of "The White Hare of Inaba"

หมวดหมู่:สิ่งมีชีวิตในตำนานญี่ปุ่น
หมวดหมู่:กระต่ายในเทพปกรณัม
โรงพิมพ์บำรุงนุกูลกิจ

**โรงพิมพ์บำรุงนุกูลกิจ**เป็นอดีตโรงพิมพ์ในประเทศไทย ก่อตั้งขึ้นในปี พ.ศ. 2438 รัชสมัยพระบาทสมเด็จพระจุลจอมเกล้าเจ้าอยู่หัว ถือกันว่าเป็นเป็นโรงพิมพ์แห่งแรกของประเทศไทย โรงพิมพ์ก่อตั้งขึ้นโดยหลวงดำรงธรรมสาร (มี ธรรมาชีวะ) ปลัดกรมอัยการ ก่อนที่จะออกจากราชการมาทำธุรกิจโรงพิมพ์เต็มตัว โรงพิมพ์บำรุงนุกูลกิจเป็นธุรกิจรับพิมพ์หนังสือแบบเรียน หนังสือธรรมะ หนังสือที่ระลึกงานศพ และหนังสือราชการ รวมถึงราชกิจจานุเบกษาซึ่งเคยตีพิมพ์อยู่จนถึงปี พ.ศ 2504 หลังรัฐบาลได้จัดตั้งสำนักพิมพ์ของราชการขึ้นเอง โรงพิมพ์ดำเนินการโดยลูกหลานของผู้ก่อตั้งเรื่อยมาจนถึงรุ่นที่สี่ก่อนจะปิดตัวลงไปเมื่อราว พ.ศ. 2530

โรงพิมพ์บำรุงนุกูลกิจถือเป็นหนึ่งในบรรดาโรงพิมพ์ที่มีเจ้าของเป็นชาวไทยที่เปิดตัวขึ้นภายหลังการชยายตัวของตลาดหนังสือในสยามจากนโยบายการเผยแพร่ความรู้ของหอพระสมุดวชิรญาณที่ส่งเสริมการนำต้นฉบับหนังสือไทยบนใบลานให้กับโรงพิมพ์เอกชนไปจัดพิมพ์เอง 

ในปี พ.ศ.2442 โรงพิมพ์บำรุงนุกูลกิจตีพิมพ์ *หนังสือแบบเรียนเร็ว* พระนิพนธ์ในกรมพระยาดำรงราชานุภาพ ฉบับตีพิมพ์ครั้งที่ 10 ซึ่งเป็นหนังสือเรียนภาษาไทยเล่มแรกที่มีมีการกำกับชื่อประกอบตัวอักษรไทย ก ถึง ฮ ครบทั้ง 44 ในช่วงวิกฤตการณ์กบฏบวรเดช โรงพิมพ์บำรุงนุกูลกิจเป็นหนึ่งในโรงพิมพ์เอกชนที่อาสาพิมพ์คําแถลงการณ์ของรัฐบาลเพื่อต่อต้านการก่อกบฏแจกจ่ายประชาชนโดยไม่คิดค่าใช้จ่าย

## อาคารโรงพิมพ์บำรุงนุกูลกิจ
อาคารโรงพิมพ์ก่อสร้างขึ้นเมื่อปี พ.ศ. 2438 ตั้งอยู่บนถนนบำรุงเมือง และเป็นโบราณสถานขึ้นทะเบียนของกรมศิลปากรในชื่อ "อาคารบำรุงนุกูลกิจ" นับตั้งแต่ปี พ.ศ. 2542 ปัจจุบันอาคารอยู่ภายใต้การดูแลของบริษัทรัจนากรพร็อบเพอร์ตี้ และใช้งานเป็นโกดังของร้านสังฆภัณฑ์และพระพุทธรูปในพื้นที่ และด้านหน้าของอาคารเป็นที่จอดรถ กระทั่งในปี พ.ศ. 2565 ได้เปลี่ยนมาเป็นร้านกาแฟชั่วคราวของ *Craftsman Roastery* ซึ่งอดีตเคยทำการอยู่ที่บ้านอาจารย์ฝรั่ง อดีตบ้านพักของศิลป์ พีระศรี และจะเปิดให้บริการเป็นเวลา 8 เดือนนับตั้งแต่ 5 กุมภาพันธ์

อาคารโรงพิมพ์เป็นอาคารก่ออิฐถือปูนมีความสูงสองชั้น หลังคาทรงปั้นหยา ก่อสร้างด้วยสถาปัตยกรรมเป็นแบบผสมผสานสถาปัตยกรรมคลาสสิกและสถาปัตยกรรมวิกตอเรีย ตกแต่งด้วยไม้และปูนเป็นลวดลายเหนือหน้าต่างและประตู ปัจจุบันอาคารตั้งอยู่ในพื้นที่ปิดที่ล้อมรอบด้วยอาคารพาณิชย์อื่นและมีพื้นที่ทางเข้าที่คับแคบ

## ระเบียงภาพ

File:Bumrung Nukulkij Printing House โรงพิมพ์บำรุงนุกูลกิจ 02.jpg|รายละเอียดบานประตู-หน้าต่าง
File:Bumrung Nukulkij Printing House โรงพิมพ์บำรุงนุกูลกิจ 14.jpg|รายละเอียดบานประตู-หน้าต่าง
ไฟล์:Bumrung Nukulkij Printing House โรงพิมพ์บำรุงนุกูลกิจ 15.jpg|พื้นที่ร้าน *Craftsman Roastery*
File:Bumrung Nukulkij Printing House โรงพิมพ์บำรุงนุกูลกิจ 18.jpg|ภายนอกขณะแสดงไฟยามค่ำคืนเป็นพิเศษใน *Bangkok Design Week 2022*
File:Bumrung Nukulkij Printing House โรงพิมพ์บำรุงนุกูลกิจ 17.jpg|ภายในอาคารขณะจัดแสดงชิ้นงานใน *Bangkok Design Week 2022*


## อ้างอิง

บำรุงนุกูลกิจ
หมวดหมู่:โบราณสถานในเขตพระนคร
หมวดหมู่:ก่อตั้งในปี พ.ศ. 2438
ช็อนจู

**ช็อนจู** (, ) เป็นนครที่ใหญ่เป็นอันดับที่ 16 ของประเทศเกาหลีใต้ และเป็นเมืองหลวงของจังหวัดช็อลลาเหนือ มีลักษณะเป็นทั้งเมืองและชนบทเนื่องจากติดกับอำเภอวันจู ซึ่งมีอาณาเขตล้อมรอบช็อนจูเกือบทั้งหมด และในอำเภอวันจูก็มีผู้อยู่อาศัยจำนวนมากที่ทำงานในช็อนจู ชื่อของช็อนจูมีความหมายตามตัวอักษรว่า "ดินแดนที่สมบูรณ์" (มาจากฮันจา  (; ช็อน) หมายถึง สมบูรณ์,  (; ชู) หมายถึง ดินแดน) ช็อนจูเป็นศูนย์กลางการท่องเที่ยวที่สำคัญและมีชื่อเสียงในด้านอาหารเกาหลี สิ่งปลูกสร้างทางประวัติศาสตร์ กิจกรรมกีฬา และเทศกาลนวัตกรรม

ในเดือนพฤษภาคม 2012 ช็อนจูได้รับเลือกให้เป็นเมืองสร้างสรรค์ด้านวิทยาการทำอาหาร โดยเป็นส่วนหนึ่งของเครือข่ายเมืองสร้างสรรค์ของยูเนสโก เนื่องจากช็อนจูมีการทำอาหารพื้นบ้านแบบดั้งเดิมของเมืองที่สืบทอดมาเป็นเวลาหลายพันปี มีการสนับสนุนการวิจัยด้านอาหารของภาครัฐและเอกชน ระบบการฝึกอบรมเชฟที่มีความสามารถ และการเป็นเจ้าภาพจัดงานเทศกาลอาหารที่มีความโดดเด่น

## เมืองพี่น้อง
*  แซนดีเอโก รัฐแคลิฟอร์เนีย สหรัฐ
*  ซูโจว มณฑลเจียงซู ประเทศจีน
*  คานาซาวะ จังหวัดอิชิกาวะ ประเทศญี่ปุ่น
*  อันทัลยา (Antalya) ประเทศตุรกี
*  มกโพ จังหวัดช็อลลาใต้ ประเทศเกาหลีใต้

## ดูเพิ่ม
* รายชื่อนครในประเทศเกาหลีใต้
* ราชวงศ์โชซ็อน

## อ้างอิง

## แหล่งข้อมูลอื่น

*เว็บไซต์เทศบาลนครช็อนจู 
*เว็บไซต์การท่องเที่ยวเทศบาลนครช็อนจู 


หมวดหมู่:นครในจังหวัดช็อลลาเหนือ
ยอซู

**ยอซู** (, ) เป็นนครแห่งหนึ่งที่ตั้งอยู่บนชายฝั่งทางทิศใต้ของคาบสมุทรเกาหลี ในจังหวัดช็อลลาใต้ ประเทศเกาหลีใต้ ประกอบด้วย นครยอซูเดิม ที่ก่อตั้งในปี 1949 และนครยอช็อน ที่ก่อตั้งในปี 1986 และอำเภอยอช็อน ซี่งได้รวมเข้ากับนครยอซูในปี 1998

## ภูมิอากาศ
ยอซูมีภูมิอากาศแบบอบอุ่นชื้น (การแบ่งเขตภูมิอากาศแบบเคิพเพิน *Cwa*) โดยมีฤดูร้อนที่อบอุ่นและฤดูหนาวที่หนาวเย็น ปริมาณน้ำฝนจะมีมากสุดในช่วงฤดูร้อน โดยในเดือนมิถุนายนถึงสิงหาคมมีปริมาณน้ำฝนมากกว่า  ต่อเดือน อุณหภูมิสูงสุดที่เคยบันทึกไว้คือ  เมื่อวันที่ 20 กรกฎาคม 1994 ในขณะที่อุณหภูมิต่ำสุดที่เคยบันทึกไว้คือ  เมื่อวันที่ 16 กุมภาพันธ์ 1977

## ดูเพิ่ม
* รายชื่อนครในประเทศเกาหลีใต้
* เอ็กซ์โป 2012 ยอซู ประเทศเกาหลีใต้

## อ้างอิง

## แหล่งข้อมูลอื่น

*เว็บไซต์เทศบาลนครยอซู


หมวดหมู่:นครในจังหวัดช็อลลาใต้
หมวดหมู่:เมืองท่าในประเทศเกาหลีใต้
การ์ลุส เอดูวาร์ดู ปาร์เรย์รา

**การ์ลุส เอดูวาร์ดู ปาร์เรย์รา** (; 10 เมษายน พ.ศ. 2524 −) เป็นหัวหน้าผู้ฝึกสอนชาวบราซิล 

## สถิติการจัดการทีม

## แหล่งข้อมูลอื่น
*

หมวดหมู่:ชาวบราซิลในประเทศไทย
หมวดหมู่:ผู้จัดการทีมฟุตบอลชาวบราซิล
หมวดหมู่:ผู้จัดการทีมฟุตบอลในไทยลีก
หมวดหมู่:ผู้จัดการทีมสโมสรฟุตบอลเชียงใหม่
หมวดหมู่:ผู้จัดการทีมสโมสรฟุตบอลเชียงใหม่ ยูไนเต็ด
หมวดหมู่:ผู้จัดการทีมสโมสรฟุตบอลขอนแก่น ยูไนเต็ด
หมวดหมู่:ผู้จัดการทีมสโมสรฟุตบอลระยอง
วัดมงคลคีรีเขต

**วัดมงคลคีรีเขต** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำเมย ในตำบลท่าสองยาง อำเภอท่าสองยาง จังหวัดตาก มีที่ดินตั้งวัดเนื้อที่ 72 ไร่ 2 งาน 28 ตารางวา มีธรณีสงฆ์ 2 แปลง เนื้อที่ 3 ไร่

วัดมงคลคีรีเขต ป้ายวัดสะกดว่า **วัดมงคลคีรีเขตร์** ตั้งวัดเมื่อ พ.ศ. 2462 ประชาชนร่วมใจกันสร้างวัดนี้ และนิยมเรียกว่า "วัดท่าสองยาง" ตามชื่อของหมู่บ้าน ได้รับพระราชทานวิสุงคามสีมาวันที่ 10 ตุลาคม พ.ศ. 2523 เขตวิสุงคามสีมากว้าง 40 เมตร ยาว 80 เมตร

วัดมีเกจิอาจารย์ คือ พระครูนิมมานการโสภณ หรือ ครูบาสร้อย ขันติสาโร เป็นที่เคารพของประชาชนทั่วไป ทั้งชาวไทยและชาวพม่าเชื้อสายกะเหรี่ยงที่อยู่ตรงข้ามอำเภอชายแดนฝั่งตะวันตก เชื่อกันว่าเป็นผู้ที่มีอาคมกล้าแข็งสามารถป้องกันอันตรายต่าง ๆ ให้กับผู้ที่เคารพนับถือ เมื่อท่านมรณภาพ เมื่อ พ.ศ. 2541 สังขารไม่เน่าเปื่อย ปัจจุบันเก็บอยู่ในโลงแก้วในกุฏิที่ท่านเคยอยู่

## รายนามเจ้าอาวาส
* ครูบากาวิ
* พระจ่อ
* พระอ้าย
* พระดำ
* พระเจ่ง
* พระเสือ
* พระสวัสดิ์
* พระอธิการสร้อย ขนฺติสาโร 

## อ้างอิง

มงคลคีรีเขต
บีบีจี

**บีบีจี** (, ) เป็นเกิร์ลกรุปเกาหลีใต้ที่ก่อตั้งโดยบีพีเอ็มเอนเตอร์เทนเมนต์ กลุ่มประกอบด้วยอดีตสมาชิกจีเฟรนด์ ได้แก่ อึนฮา ชินบี และออมจี กลุ่มเปิดตัวเมื่อวันที่ 9 กุมภาพันธ์ ค.ศ. 2022 ด้วยอีพีชุดแรก *[[บีมออฟปริซึม]]*

## ประวัติ
### 2021–ปัจจุบัน: เปิดตัวกับ ''บีมออฟปริซึม''
เมื่อวันที่ 6 ตุลาคม ค.ศ. 2021 มีการประกาศว่า อึนฮา ชินบี และออมจี อดีตสมาชิกจีเฟรนด์ เซ็นสัญญากับบีพีเอ็มเอนเตอร์เทนเมนต์และจะเปิดตัวในฐานะวงกลุ่มสาม เมื่อวันที่ 8 ตุลาคม เปิดตัวชื่อกลุ่มว่า บีบีจี (Viviz)

เมื่อวันที่ 24 มกราคม ค.ศ. 2022 บีพีเอ็มเอนเตอร์เทนเมนต์ประกาศว่าพวกเขาจะเปิดตัววันที่ 9 กุมภาพันธ์ ค.ศ. 2022 ด้วยมินิอัลบั้มชุดแรก *บีมออฟปริซึม*

## สมาชิก
* อึนฮา ()
* ชินบี ()
* ออมจี ()

## ผลงานเพลง
### อีพี

### ซิงเกิล

### ชาร์ตเพลงอื่น

## รางวัลและการเสนอชื่อ

## อ้างอิง

หมวดหมู่:กลุ่มดนตรีเคป็อป
หมวดหมู่:กลุ่มดนตรีที่ก่อตั้งในปี พ.ศ. 2565
หมวดหมู่:เกิร์ลกรุปเกาหลีใต้
หมวดหมู่:วงกลุ่มสามสัญชาติเกาหลีใต้
หมวดหมู่:กลุ่มดนตรีจากโซล
หมวดหมู่:ศิลปินสังกัดบีพีเอ็มเอนเตอร์เทนเมนต์
หมวดหมู่:ก่อตั้งในประเทศเกาหลีใต้ในปี พ.ศ. 2565
วัดแม่ต้านเหนือ

**วัดแม่ต้านเหนือ** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแม่ต้าน อำเภอท่าสองยาง จังหวัดตาก มีที่ดินตั้งวัดเนื้อที่ 81 ไร่ มีที่ธรณีสงฆ์จำนวน 1 แปลง เนื้อที่ 3 ไร่ 26 ตารางวา ปัจจุบันพระครูพิบูลธรรมานุวัตร (พรหม พุทธภาโณ) เป็นเจ้าอาวาส

วัดแม่ต้านเหนือตั้งวัดเมื่อ พ.ศ. 2360 เป็นวัดเก่าแก่ที่มีมาก่อนนั้น แต่จะนานเท่าใดไม่ปรากฏหลักฐาน เดิมตั้งอยู่ที่บ้านลำร้อง หมู่ที่ 2 ต่อมาถึงประมาณ พ.ศ. 2440 ได้ย้ายเสนาสนะมาจัดสร้างขึ้นใหม่ทางทิศตะวันตกของหมู่บ้าน มีที่ดินตั้งวัดเนื้อที่ 2 ไร่ จนเมื่อพ.ศ. 2466 ได้ย้ายวัดมาตั้งอยู่ที่สี่แยกถนนราชดำเนิน และย้ายวัดอีกครั้งเมื่อ พ.ศ. 2496 มาสร้าง ณ ที่ตั้งปัจจุบัน ซึ่งอยู่ห่างจากที่ตั้งวัดเดิมประมาณ 1 กิโลเมตร เนื่องจากปัญหาน้ำท่วมและคับแคบ กระทรวงศึกษาธิการได้ประกาศย้ายวัดเมื่อวันที่ 23 เมษายน พ.ศ. 2499 ที่ดินตั้งวัดเนื้อที่ 81 ไร่ วัดได้รับพระราชทานวิสุงคามสีมาเมื่อวันที่ 24 มิถุนายน พ.ศ. 2522

ชื่อของวัดเรียกกันหลายชื่อ ทั้ง **วัดครูบากิ่ง** หรือ **วัดครูบากั๋น** เรียกตามนามเจ้าอาวาส บ้างเรียก **วัดม่วงคำ** เพราะมีต้นมะม่วงคำขนาดใหญ่เก่าแก่อยู่ในวัด บ้างก็เรียก **วัดเหนือ** เพราะตั้งอยู่ตอนเหนือของหมู่บ้าน

อาคารเสนาสนะที่สำคัญ ได้แก่ อุโบสถกว้าง 12.80 เมตร ยาว 28 เมตร สร้าง พ.ศ. 2514 โครงสร้างเป็นไม้พื้นคอนกรีต หอฉันกว้าง 8.50 เมตร ยาว 12 เมตร สร้างเมื่อ พ.ศ. 2521 เป็นอาคารไม้ยกพื้นสูง 2 เมตร ศาลาการเปรียญกว้าง 950 เมตร ยาว 28.50 เมตร สร้าง พ.ศ. 2523 เป็นอาคารครึ่งตึกครึ่งไม้ 2 ชั้น กุฏิสงฆ์ จำนวน 16 หลัง และหอระฆังสร้างด้วยไม้ ปูชนียวัตถุที่สำคัญ ได้แก่ พระพุทธรูปไม้ขนุนแกะสลัก 2 องค์ นายพรหม นางพิมพ์ สร้างไว้เมื่อ พ.ศ. 2420 พระพุทธรูปไม้ขนุนอีก 2 องค์ สร้างโดยท้าวอินต๊ะและท้าวเขื่อนเพชร เมื่อ พ.ศ. 2442 พระประธานในวิหาร 3 องค์ เป็นพระพุทธรูปปูนปั้น

## อ้างอิง

แม่ต้านเหนือ
วัดชัยชนะสงคราม (จังหวัดตาก)

**วัดชัยชนะสงคราม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเชียงเงิน อำเภอเมืองตาก จังหวัดตาก

วัดชัยชนะสงครามตั้งวัดเมื่อ พ.ศ. 2258 เดิมชื่อ **วัดท่าชัย** หรือ **วัดดอยท่าชัย** แต่ชาวบ้านนิยมเรียกว่า **วัดท่าแค** ตามชื่อหมู่บ้าน สร้างขึ้นเพื่อเป็นอนุสรณ์ในการที่กองทัพอยุธยาได้รับชัยชนะในการรบสู้กับข้าศึกในสมัยสมเด็จพระมหาจักรพรรดิ์ โดยบริเวณด้านหลังหมู่บ้านมีคันคูซึ่งสมเด็จพระมหาจักรพรรดิ์มีรับสั่งให้ทหารขุดดินทาคันคูต้านทานกองทัพข้าศึก บริเวณที่ขุดปัจจุบันเรียกว่า *หนองคา* ยังปรากฏให้เห็นอยู่ 

แต่ด้วยการศึกสงครามจึงทำให้ไม่มี ผู้ทำนุบำรุง เป็นเหตุให้วัดถูกทิ้งรกร้างว่างเปล่า เป็นเวลานาน จนเมื่อ พ.ศ. 2449 พระอธิการยิ้ม เจ้าอาวาสวัดไผ่ล้อม พระครูเจ้า คณะแขวง กิ่งอำเภอเชียงเงิน พร้อมด้วยพระศักดา เรืองฤทธิ์ เจ้าเมืองตาก พร้อมศรัทธาพุทธศาสนิกชน ร่วมกันบูรณะอุโบสถแลซ่อมแซมหลวงพ่อโต พระประธานในอุโบสถ ภายหลังได้นำพระพุทธรูปสมัยเชียงแสน หรือ *พระสองพี่น้อง* มาประดิษฐานด้วย วัดได้รับพระราชทานวิสุงคามสีมาเมื่อ พ.ศ. 2449

อาคารเสนาสนะที่สำคัญ ได้แก่ อุโบสถ สร้างเมื่อ พ.ศ. 2520 ศาลาการเปรียญ สร้างเมื่อ พ.ศ. 2515 หอสวดมนต์เป็นอาคารตึก 2 ชั้น สร้างเมื่อ พ.ศ. 2525 กุฏิสงฆ์ 2 หลัง เป็นอาคารครึ่งตึกครึ่งไม้ ปูชนียวัตถุที่สำคัญ ได้แก่ เจดีย์ 1 องค์ พระประธานในอุโบสถนามว่า *หลวงพ่อโต* เป็นพระพุทธรูปปูนปั้นปางมารวิชัย สมัยสุโขทัย พระพุทธรูปเนื้อทองสัมฤทธิ์ สมัยเชียงแสน อีก 2 องค์ ชาวบ้านเรียกว่า *หลวงพ่อสองพี่น้อง*

## อ้างอิง

ชัยชนะสงคราม
เทือกเขาอะแลสกา

**เทือกเขาอะแลสกา** () เป็นแนวเทือกเขารูปโค้ง มีความยาวประมาณ 750 กิโลเมตร ตั้งอยู่ทางตอนใต้ของรัฐอะแลสกา สหรัฐอเมริกา ทิวเขานั้นกินพื้นที่ตั้งแต่ชายฝั่งทางตะวันตกเฉียงใต้ของทะเลสาบคลาร์ก ไปจนถึงทางตะวันออกเฉียงใต้ บริเวณแม่น้ำไวท์ในดินแดนยูคอนของประเทศแคนาดา 

ยอดเขาเดนาลีซึ่งถือว่าเป็นยอดเขาที่สูงที่สุดในทวีปอเมริกาเหนือก็ตั้งอยู่ในเทือกเขานี้ โดยเทือกเขาอะแลสกามีพื้นที่ธารน้ำแข็งทั้งหมดประมาณ 13,900 ตารางกิโลเมตร

ด้วยความสูงประมาณ 6,194 เมตร ทำให้เทือกเขาอะแลสกาจัดได้เป็นเทือกเขาที่สูงเป็นอันดับ 10 ของโลก 
## ธรณีวิทยา
ผลจากการทำแผนที่ธรณีวิทยาพื้นผิว (Mapped surface geology), ข้อมูลทางธรณีฟิสิกส์ และ การศึกษาการเปลี่ยนแปลงของอุณหภูมิของหินในบริเวณเทือกเขา ทำให้ Paul Fitzgerald และเพื่อนร่วมงานของเขาสรุปว่า การยกตัวและการเปลี่ยนรูปของเทือกเขานั้นเริ่มต้นเมื่อประมาณ 25 ล้านปีก่อน จากการที่แผ่นธรณียาคุทัต (Yakutat microplate) เข้ามาชนกับแผ่นอเมริกาเหนือ 

นักวิทยาศาสตร์ทราบว่ายอดเขาเดนาลีนั้นสูงขึ้นประมาณ 0.5 มิลลิเมตรต่อปี นั่นอาจดูเหมือนไม่มาก แต่ในอัตรานั้น ยอดเขาจะสูงขึ้น 1 กิโลเมตรในอีกสองล้านปีข้างหน้า ซึ่งเป็นเพียงช่วงเวลาสั้น ๆ สำหรับเหตุการณ์ทางธรณีวิทยา และองค์ประกอบของมันเป็นอีกเหตุผลหนึ่งที่ทำให้ยอดเขาเดนาลีสูงขึ้นอย่างมาก เพราะองค์ประกอบส่วนใหญ่เป็นหินอัคนีจำพวกหินแกรนิตเป็นส่วนมาก ซึ่งสร้างจากแมกมาใต้ผิวโลก และเป็นส่วนหนึ่งของหินอัคนีมวลไพศาล 

เทือกเขาอะแลสกาเป็นส่วนหนึ่งของวงแหวนไฟและรอยเลื่อนเดนาลี อยู่บริเวณตามขอบแผ่นดินทางใต้ของรัฐอะแลสกา ซึ่งเป็นหนึ่งในสาเหตุของแผ่นดินไหวขนาดใหญ่หลายครั้ง และยังมีภูเขาไฟสเพอร์ (Mount Spurr) เป็นหนึ่งในภูเขาไฟแบบกรวยสลับชั้นตั้งอยู่ทางตะวันออกเฉียงใต้ของเทือกเขาอีกด้วย

## รายละเอียด
คนหลายคนกล่าวไว้ว่าเทือกเขาอะแลสกาเป็นเทือกเขาที่หนาวเย็นที่สุดจากการที่มีจุดยอดจำนวนมาก บวกกับการที่เทือกเขานั้นตั้งอยู่ละติจูดที่ 63 องศาเหนือ หากนำมาเทียบกับยอดเขาเอเวอเรสต์ที่มีความสูงประมาณ 8,847 เมตร ตั้งอยู่ที่ละติจูด 28 องศาเหนือ ปรากฏว่าเทือกเขาอะแลสกานั้นอยู่ขึ้นไปทางทิศเหนือถึง 3,862 กิโลเมตร ทำให้สร้างความแตกต่างทางอุณหภูมิอย่างมาก

ทางด้านการกัดเซาะนั้น ส่วนมากเกิดจากธารน้ำแข็ง และเป็นส่วนน้อยที่เกิดจาก น้ำ ลม และแรงโน้มถ่วง การกัดเซาะจะพาชิ้นส่วนที่ถูกกัดเซาะไปด้วยไม่มากก็น้อย ขึ้นกับการกัดเซาะนั้น ๆ 

แม่น้ำที่มีต้นกำเนิดจากเทือกเขานี้ เช่น แม่น้ำนาเบสนา, แม่น้ำสุสิตนา, แม่น้ำแมกคินลีย์ เป็นต้น

## อ้างอิง

อะแลสกา
อะแลสกา
หมวดหมู่:ธรณีสัณฐานในรัฐอะแลสกา
อะแลสกา
หมวดหมู่:ยูคอน
คูมาโกเง็ง

**คูมาโกเง็ง** () เป็นเมืองในอำเภอคามิอูเกนะ จังหวัดเอฮิเมะ ประเทศญี่ปุ่น

เมืองนี้ก่อตั้งขึ้นเมื่อวันที่ 1 สิงหาคม 2004 จากการควบรวมเมืองคูมะ และหมู่บ้านมิกาวะ โอโมโงะ และยานาดานิ โดยทั้งหมดอยู่ในอำเภอคามิอูเกนะ

ณ วันที่ 30 เมษายน 2017 เมืองนี้มีประชากรประมาณ 8,660 คน มี 4,561 ครัวเรือน มีความหนาแน่นของประชากร 15 คนต่อตารางกิโลเมตร และมีพื้นที่ทั้งหมด 583.66 ตารางกิโลเมตร

## ภูมิศาสตร์
เขาอิชิซูจิ ภูเขาที่สูงที่สุดในชิโกกุที่ความสูง 1982 เมตร ตั้งอยู่บนเขตแดนระหว่างเมืองคูมาโกเง็งกับนครไซโจ บริเวณทางทิศตะวันออกเฉียงเหนือของเมืองคูมาโกเง็ง เนื่องจากเมืองนี้มีลักษณะเป็นภูเขาสูง เขตชุมชนจึงตั้งอยู่ริมฝั่งแม่น้ำโอโมโงะ (แม่น้ำนิโยโดะ) เมืองนี้มีสภาพอากาศเย็นและชื้นในฤดูร้อน และฤดูหนาวที่หนาวเย็นและมีหิมะปกคลุม

### เทศบาลข้างเคียง

* จังหวัดเอฮิเมะ
** มัตสึยามะ
** เซโย
** โทอง
** ไซโจ
** โทเบะ
** อูจิโกะ
* จังหวัดโคจิ
** อิโนะ
** นิโยโดงาวะ
** สึโนะ
** ยูซูฮาระ

## อ้างอิง

## แหล่งข้อมูลอื่น

*  

หมวดหมู่:เมืองในจังหวัดเอฮิเมะ
ยาเอเซะ

**ยาเอเซะ** () เป็นเมืองที่ตั้งอยู่ในอำเภอชิมาจิริ จังหวัดโอกินาวะ ประเทศญี่ปุ่น

เมืองยาเอเซะก่อตั้งขึ้นเมื่อวันที่ 1 มกราคม 2006 โดยการควบรวมระหว่างเมืองโคจินดะกับหมู่บ้านกูชิกามิ

ณ เดือนตุลาคม 2016 เมืองยาเอเซะมีประชากร 29,488 คน ความหนาแน่นของประชากร 1,100 คนต่อตารางกิโลเมตร พื้นที่ทั้งหมดของเมืองยาเอเซะคือ 

## บุคคลที่มีชื่อเสียง
* ฮิโตเอะ อารากากิ () - นักร้อง

## อ้างอิง

## แหล่งข้อมูลอื่น
* 
* 
* เว็บไซต์เมืองยาเอเซะ 

หมวดหมู่:เมืองในจังหวัดโอกินาวะ
ผู้เล่นในฟุตบอลอาเซียนชิงแชมป์เยาวชนอายุไม่เกิน 22 ปี 2022

ด้านล่างนี้คือ **รายชื่อผู้เล่น** สำหรับ **ฟุตบอลอาเซียนชิงแชมป์เยาวชนอายุไม่เกิน 22 ปี 2022**, ซึ่งจะจัดขึ้นระหว่างวันที่ 14 ถึง 26 กุมภาพันธ์ พ.ศ. 2565.

## กลุ่ม เอ
### กัมพูชา
หัวหน้าผู้ฝึกสอน:  อากิระ นิชิโนะ

|-----
! colspan=9 style="background:#0000FF" align="left" |
|----- bgcolor="#DFEDFD"

|-----
! colspan=9 style="background:#0000FF" align="left" |
|----- bgcolor="#DFEDFD"

|-----
! colspan=9 style="background:#0000FF" align="left" |
|----- bgcolor="#DFEDFD"

### ติมอร์ เลสเต
หัวหน้าผู้ฝึกสอน:  Fabio Margao

### ฟิลิปปินส์
หัวหน้าผู้ฝึกสอน:  Stewart Hall

รายชื่อผู้เล่นสุดท้ายได้ประกาศไว้เมื่อวันที่ 10 กุมภาพันธ์ ค.ศ. 2022.

### บรูไน
หัวหน้าผู้ฝึกสอน:  Aminuddin Jumat

รายชื่อผู้เล่นสุดท้ายได้ประกาศไว้เมื่อวันที่ 8 กุมภาพันธ์ ค.ศ. 2022.

## กลุ่ม บี
### มาเลเซีย

### ลาว
หัวหน้าผู้ฝึกสอน:  Michael Weiß

## กลุ่ม ซี
### ไทย
หัวหน้าผู้ฝึกสอน:  ซัลบาดอร์ บาเลโร การ์เซีย

รายชื่อผู้เล่นทีมชาติไทย 28 คน

### เวียดนาม
หัวหน้าผู้ฝึกสอน:  Đinh Thế Nam

### สิงคโปร์

 
 
 

 
 
 
 
 
 
 
 

 
 
 
 
 
 
 

 
 
 
 
 
 

## อ้างอิง

หมวดหมู่:ฟุตบอลอาเซียนชิงแชมป์เยาวชนอายุไม่เกิน 22 ปี
ไดมอนส์แอนด์เพิลส์

***ไดมอนส์แอนด์เพิลส์*** เป็นสตูดิโออัลบั้มที่สิบสามของศิลปินชาวอเมริกันพรินซ์ พร้อมกับอัลบั้มแรกของวงดนตรีใหม่ของเขานิวพาวเวอร์เจเนอเรชัน วางจำหน่ายเมื่อวันที่ 1 ตุลาคม1991 โดยเพสลีย์พาร์กเรเคิดส์และวอร์เนอร์บราเธอส์เรเคิดส์

## รายชื่อเพลง

## ชาร์ต

### ชาร์ตประจำสัปดาห์

### ชาร์ตสิ้นปี

## การรับรอง

## อ้างอิง

## แหล่งข้อมูลอื่น
* *[http://www.discogs.com/Prince-New-Power-Generation-Diamonds-And-Pearls/release/204869 ไดมอนส์แอนด์เพิลส์]* ที่ดิสคอกส์

หมวดหมู่:อัลบั้มเพลงในปี พ.ศ. 2534
หมวดหมู่:อัลบั้มเพลงของพรินซ์ (นักดนตรี)
หมวดหมู่:อัลบั้มเพลงของค่ายวอร์เนอร์บราเธอร์สเรคคอร์ดส
อำเภอลารุต มาตัง และเซอลามา

250px|thumb|แผนที่อำเภอลารุตและมาตัง
250px|thumb|แผนที่อำเภอเซอลามา
**ลารุต มาตัง และเซอลามา** () เป็นอำเภอในรัฐเประ ประเทศมาเลเซีย โดยมีไตปิงเป็นเมืองหลักของอำเภอ ในอดีต ลารุต มาตัง และเซอลามาเคยเป็นอำเภอขนาดเล็ก 3 อำเภอต่างหาก ก่อนที่ภายหลังรวมกันเป็นหนึ่งอำเภอ

## เขตการปกครอง
thumb|กิ่งอำเภอเซอลามา
อำเภอลารุตและมาตังแบ่งออกเป็น 11 ตำบลและเมืองไตปิง ดังนี้
* บาตูกูเรา
* บูกิตกันตัง
* มาตัง
* ซูไงติงกี
* ตรง

ภายในอำเภอลารุต มาตัง และเซอลามายังมีกิ่งอำเภอปกครองตนเองเซอลามาที่อยู่ทางตอนเหนือของอำเภอ ประกอบด้วย 3 ตำบล ได้แก่เมืองเซอลามา, ฮูลูเซอลามา และอีจก

### การปกครองส่วนท้องถิ่น
ปัจจุบัน อำเภอลารุต มาตัง และเซอลามา มีสภาปกครองอยู่ 2 สภา โดยทางใต้ของอำเภอปกครองโดยสภาเทศบาลไตปิง ส่วนกิ่งอำเภอเซอลามามีสภาอำเภอเป็นของตนเอง

## ประชากร
จำนวนประชากรในตารางข้างล่างมาจากสำมะโนสำนักงานสถิติแห่งชาติมาเลเซีย ค.ศ. 2010

## อ้างอิง

ลารุต
อับดุลฮะมีด อะบาอูด

**อับดุลฮะมีด อะบาอูด** (; ; 8 เมษายน ค.ศ. 1987 – 18 พฤศจิกายน ค.ศ. 2015) เป็นนักรบอิสลามชาวเบลเยียม-โมร็อกโกที่เคยใช้เวลาช่วงหนึ่งในประเทศซีเรีย เขาตกเป็นผู้ต้องสงสัยว่าเป็นผู้ก่อเหตุก่อการร้ายในเบลเยียมและฝรั่งเศสหลายครั้ง และเป็นที่รู้จักจากการเป็นผู้คิดเหตุโจมตีในปารีส เดือนพฤศจิกายน พ.ศ. 2558 ก่อนการโจมตีในปารีส อับดุลฮะมีดถูกตั้งหมายจับระหว่างประเทศในข้อหาสรรหาบุคคลเพื่อก่อการร้ายอิสลามในซีเรีย

อับดุลฮะมีดยังมีอีกชื่อว่า **อะบู อุมัร อัสซูซี** (, , บริเวณที่เป็นต้นกำเนิดตระกูลของเขาในโมร็อกโก) และ **อะบู อุมัร อัลบัลญีกี** (, ) ทั้งสองชื่อนั้นเป็น*[[นามแฝง#Noms de guerre|ชื่อที่ใช้ตอนสงคราม]]*

## อ้างอิง

## บรรณานุกรม
*E. Dearden - Article  *The Independent* 25 May 2017

## แหล่ข้อมูลอื่น
*Sky News article
*Sky News report

หมวดหมู่:มุสลิมซุนนีชาวโมร็อกโก
หมวดหมู่:มุสลิมซุนนีชาวเบลเยียม
หมวดหมู่:ชาวเบลเยียมเชื้อสายโมร็อกโก-เบอร์เบอร์
หมวดหมู่:สมาชิกรัฐอิสลามอิรักและลิแวนต์ที่ถูกลอบสังหาร
หมวดหมู่:เหตุโจมตีในปารีส เดือนพฤศจิกายน พ.ศ. 2558
หมวดหมู่:บุคคลจากอันเดอร์เลคต์
หมวดหมู่:บุคคลจากโมเลินเบก-แซ็ง-ฌ็อง
สถานีบ่อเต็น

**สถานีบ่อเต็น** (; ) เป็นสถานีรถไฟในเมืองบ่อเต็น แขวงหลวงน้ำทา ประเทศลาว เป็นสถานีรถไฟเหนือสุดของทางรถไฟสายเวียงจันทน์–บ่อเต็น และเป็นหนึ่งในสถานีขนส่งมวลชนหนึ่งในห้าสถานีที่สร้างเสร็จในเส้นทางรถไฟลาว–จีน เปิดให้บริการครั้งแรกเมื่อวันที่ 3 ธันวาคม พ.ศ. 2564

## อ้างอิง

บ่อเต็น
หมวดหมู่:สิ่งก่อสร้างตั้งแต่ พ.ศ. 2564
หมวดหมู่:สิ่งก่อสร้างในแขวงหลวงน้ำทา
หมวดหมู่:ก่อตั้งในประเทศลาวในปี พ.ศ. 2564
สถานีนครหลวงเวียงจันทน์

**สถานีนครหลวงเวียงจันทน์** (; ) เป็นสถานีรถไฟขนส่งมวลชนและขนส่งสินค้าหลักของทางรถไฟสายเวียงจันทน์–บ่อเต็น ตั้งอยู่เมืองชัยธานี นครหลวงเวียงจันทน์ ประเทศลาว

พื้นที่อาคารของสถานีมีขนาด 14,543 ตารางเมตร ตั้งอยู่ทางทิศใต้ของทางรถไฟ มีขนาดยาว 220 เมตร กว้าง 90 เมตร และสูง 25 เมตร และสามารถจุคนได้ 2,500 คน ก่อสร้างโดยบริษัทก่อสร้างทางรถไฟจีน มีการวางศิลาฤกษ์เมื่อวันที่ 3 กรกฎาคม พ.ศ. 2563 ก่อสร้างอาคารหลักสำเร็จเมื่อวันที่ 19 พฤศจิกายน พ.ศ. 2564 และเปิดให้บริการครั้งแรกเมื่อวันที่ 3 ธันวาคม พ.ศ. 2564

## อ้างอิง

นครหลวงเวียงจันทน์
หมวดหมู่:สิ่งก่อสร้างในเวียงจันทน์
หมวดหมู่:สิ่งก่อสร้างตั้งแต่ พ.ศ. 2564
หมวดหมู่:การขนส่งในเวียงจันทน์
สถานีหลวงพระบาง

**สถานีรถไฟหลวงพระบาง** (; ) เป็นสถานีรถไฟขนส่งมวลชนและขนส่งสินค้าของทางรถไฟสายเวียงจันทน์–บ่อเต็น ตั้งอยู่ในแขวงหลวงพระบาง ประเทศลาว โดยห่างจากเมืองหลวงพระบางไปทางตะวันออกราว 12 กิโลเมตร สถานีมีพื้นที่ 7,970 ตารางเมตร อาคารสถานีสามารถรองรับผู้โดยสารได้ราว 1,200 คน สร้างแล้วเสร็จเมื่อวันที่ 10 พฤศจิกายน พ.ศ. 2564 และเปิดให้บริการเมื่อวันที่ 4 ธันวาคม พ.ศ. 2564

## อ้างอิง

หลวงพระบาง
หมวดหมู่:สิ่งก่อสร้างตั้งแต่ พ.ศ. 2564
หมวดหมู่:สิ่งก่อสร้างในหลวงพระบาง
สถานีรถไฟเวียงจันทน์ (คำสะหวาด)

**สถานีรถไฟเวียงจันทน์ (คำสะหวาด)** หรือ **สถานีรถไฟคำสะหวาด** () เดิมเคยใช้ชื่อในโครงการว่า **สถานีรถไฟเวียงจันทน์** เป็นสถานีปลายทางของทางรถไฟสายหนองคาย–เวียงจันทน์ ตั้งอยู่ที่บ้านคำสะหวาด เมืองไชยเชษฐา นครหลวงเวียงจันทน์ ประเทศลาว โดยสถานีแห่งนี้ตั้งอยู่ห่างจากสถานีรถไฟท่านาแล้ง 7.5 กิโลเมตร

## ประวัติ
มีกำหนดแล้วเสร็จภายในปลาย พ.ศ. 2564 แต่วันที่ 1 มกราคม พ.ศ. 2565 พบว่าการก่อสร้างสถานีแห่งนี้ยังไม่เสร็จสมบูรณ์ และเลื่อนกำหนดแล้วเสร็จในเดือนกรกฎาคม พ.ศ. 2565

ภายในสถานีรถไฟคำสะหวาดมีบริการจำหน่ายตั๋วรถไฟสายเวียงจันทน์–บ่อเต็น เมื่อวันที่ 22 พฤษภาคม พ.ศ. 2566

กระทั่งวันที่ 30 ตุลาคม พ.ศ. 2566 ได้ทำพิธีเปิดสถานีรถไฟคำสะหวาด หลังจากล่าช้าจากกำหนดการเปิด โดยมีเศรษฐา ทวีสิน และสอนไซ สีพันดอน นายกรัฐมนตรีของไทยและลาว เป็นประธานในพิธี โดยจะมีการส่งเจ้าหน้าที่รัฐวิสาหกิจการรถไฟแห่งชาติลาวไปอบรมกับเจ้าหน้าที่การรถไฟแห่งประเทศไทย ซึ่งมีการเปิดให้บริการขบวนรถโดยสารระหว่างประเทศ เที่ยวแรกในวันที่ 19 กรกฎาคม พ.ศ. 2567 ให้บริการขบวนรถปลายทางสถานีรถไฟอุดรธานี และสถานีกลางกรุงเทพอภิวัฒน์

## ตารางเวลาเดินรถ
### เที่ยวไป

### เที่ยวกลับ

## รูปภาพ

Vientiane_Khamsavath_Railway_Station_Inside.jpg|ภายในสถานีรถไฟคำสะหวาด
Vientiane_Khamsavath_Railway_Station_Ticket_Office.jpg|สำนักงานขายตั๋วสถานีรถไฟคำสะหวาด
Vientiane_Khamsavath_Railway_Station_Arrived_Train.jpg|รถไฟโดยสารที่ชานชาลาสถานี

## อ้างอิง

หมวดหมู่:สถานีรถไฟ สายตะวันออกเฉียงเหนือ
หมวดหมู่:สถานีรถไฟในประเทศลาว
หมวดหมู่:สิ่งก่อสร้างในเวียงจันทน์
หมวดหมู่:สิ่งก่อสร้างตั้งแต่ พ.ศ. 2566
หมวดหมู่:การขนส่งในเวียงจันทน์
หมวดหมู่:สถานีรถไฟในประเทศลาวที่เปิดทำการในปี พ.ศ. 2566
หมวดหมู่:จุดผ่านแดนไทย–ลาว
สรุปเหรียญโอลิมปิกฤดูหนาว 2022

**สรุปเหรียญโอลิมปิกฤดูหนาว 2022** เป็นรายการของคณะกรรมการโอลิมปิกแห่งชาติจัดอันดับตามจำนวนเหรียญที่ได้รับระหว่างการแข่งขันกีฬาโอลิมปิกฤดูหนาว 2022 ที่กรุงปักกิ่ง สาธารณรัฐประชาชนจีน ตั้งแต่วันที่ 4-20 กุมภาพันธ์ พ.ศ. 2565 มีนักกีฬาประมาณ 2,871 คน จาก 91 ประเทศ เข้าร่วมแข่งขัน 102 รายการ ใน 15 ชนิดกีฬา

## ตารางสรุปเหรียญ


## อ้างอิง

ฤดูหนาว 2022
อำเภอคุนวี

**อำเภอคุนวี** (; *Gunwi-gun*) เป็นอำเภอหนึ่งในมหานครแทกู ประเทศเกาหลีใต้

อำเภอคุนวีเคยเป็นส่วนหนึ่งของจังหวัดคย็องซังเหนือ จนกระทั่งรวมเข้าเป็นส่วนหนึ่งของมหานครแทกูเมื่อวันที่ 1 กรกฎาคม ค.ศ. 2023

## เขตการปกครอง
อำเภอคุนวีแบ่งออกเป็น 1 *อึบ* (เมือง) และ 7 *มย็อน* (ตำบล)

## อ้างอิง

## แหล่งข้อมูลอื่น
*เว็บไซต์อำเภอคุนวี

หมวดหมู่:จังหวัดคย็องซังเหนือ
ถังหูหลู

**ถังหูหลู** () เป็นขนมขบเคี้ยวหรือของหวานแบบจีนภาคเหนือ (华北) ที่ใช้น้ำตาลเคลือบแข็งบนผิวผลไม้สดที่เสียบก้านไม้ยาว โดยเฉพาะแบบดั้งเดิมที่ใช้น้ำตาลกรวด (冰糖; ปิงถัง) เคลือบผลชานจาสด เป็นที่มาของชื่อเต็มคือ **ปิงถังหูหลู** (冰糖葫芦; 冰糖葫蘆; *bīngtánghúlu*) 

ถังหูหลูรสหวานเปรี้ยวกรอบนี้มีประวัติตั้งแต่สมัยราชวงศ์ซ่งและยังคงได้รับความนิยมไปทั่วภาคเหนือของจีน พบเห็นได้บ่อยในช่วงฤดูหนาว ตามตรอกซอกซอย สถานที่ท่องเที่ยวต่าง ๆ

## ชื่อ
ชื่อทั่วไปสำหรับขนม*ถังหูหลู* และ*ปิงถังหูหลู* มีความหมายตามตัวอักษรว่า "น้ำเต้าน้ำตาล" และ "น้ำเต้าน้ำตาลกรวด" ตามลำดับ คำว่า "ถัง" หรือ น้ำตาล หมายถึงการเคลือบน้ำตาล ในขณะที่ "หูหลู" หรือ น้ำเต้า หมายถึงขนมที่มีความคล้ายคลึงกับรูปทรงน้ำเต้า

ในอีกที่มาหนึ่ง ถังหูหลูแบบดั้งเดิมมีขายเฉพาะในฤดูหนาว อุณหภูมิเย็นจัดช่วยให้น้ำตาลที่เคลือบด้านนอกแข็งตัวอย่างรวดเร็ว ซึ่งชื่อ "ปิงถังหูหลู" สะท้อนให้เห็นรสชาติที่เป็นเอกลักษณ์ของความแข็งและใสเหมือนกินน้ำแข็ง

ถังหูหลูแบบดั้งเดิมที่มีต้นกำเนิดในภูมิภาคปักกิ่ง - เทียนจินของจีน ที่ปักกิ่งเรียกว่า *ถังหูหลู* หรือ *ปิงถังหูหลู* ที่เทียนจินเรียกว่า *ถังตุน* (糖礅) ชิงเต่าเรียกว่า *ถังฉิว* (糖球) และในไต้หวันเรียกว่า *หลี่จึเซียน* (李仔攕), *เหนี่ยวหลีจึเกา* (鳥梨仔膏), *เหนี่ยวหลีจึถัง* (鳥梨仔糖) (หลี่ หรือ เหนี่ยวหลี หมายถึงลูกสาลี่นก (*Pyrus calleryana*) ดอง เป็นสาลี่ขนาดเล็กมาก มีรสขมเมื่อดองมีรสเปรี้ยว พบมากทางใต้เช่น ซัวเถา และไต้หวันของประเทศจีน) 

## ประวัติ
ตามตำนานบอกเล่าเชื่อว่า ถังหูหลู เกิดขึ้นในราชวงศ์เหลียว 

ตำนานบอกเล่าพื้นบ้านอีกเรื่องที่อ้างอิงประวัติศาสตร์ เชื่อว่าพระสนมหฺวางในจักรพรรดิกวงจงแห่งราชวงศ์ซ่ง ประชวรหนักและแพทย์หลวงไม่สามารถรักษาได้ จักรพรรดิจีงทรงประกาศหาทั้งประเทศและแพทย์คนหนึ่งประสบความสำเร็จในการรักษามเหสีโดยให้ยาชานจาเคลือบน้ำตาลกรอบ ต่อมาวิธีการนี้แพร่หลายในชาวบ้านและถูกเรียกว่า ถังหูหลู อย่างไรก็ตามเนื่องจากเทคโนโลยีการทำน้ำตาลจากอ้อยแม้ถูกนำเข้ามาใช้จากอินเดียในสมัยราชวงศ์ถัง แต่น้ำตาลเป็นสิ่งฟุ่มเฟือยสำหรับคนทั่วไปในสมัยนั้นและพบน้ำตาลในหนังสือโบราณเป็นยาเท่านั้น

## ความหลากหลาย
นอกจากผลชานจาซึ่งเหมาะกับการขบเคี้ยวแล้ว ในปัจจุบันยังใช้ผลไม้อื่น ๆ เช่น มะเขือเทศเชอรี่ ส้มแมนดาริน สตรอเบอร์รี บลูเบอร์รี สับปะรด กีวี กล้วย หรือองุ่น ในบางครั้งเลาะเมล็ดและแกนของชานจาออกและมักใส่ถั่วแดงเชื่อมหรือวอลนัทแทนก่อนที่จะเสียบไม้


ไฟล์:Bingtanghulu.JPG|วางพักผลไม้ที่เสียบไม้หลังการชุบในน้ำเชื่อมเดือด ให้น้ำตาลแข็งตัว
ไฟล์:Bthl.jpg|ไม่จำกัดเฉพาะชานจาเท่านั้น ในปัจจุบันยังใช้ผลไม้อื่น
ไฟล์:Bundesarchiv Bild 137-009068, Zuckerstangen Händler in Peking.jpg|แผงหาบเร่ถังหูหลู ช่วงปี 1899-1900
ไฟล์:Bintanghulu02.jpg|แท่งปักถังหูหลูแบบดั้งเดิม ใช้ฟ่อนฟางหุ้มบนท่อนไม้
ไฟล์:Woman selling candies in the street.jpg|ถังหูหลูแบบเดินเร่ขาย ช่วงปี 2008
ไฟล์:牛年春节前的卖糖葫芦的人 余华峰 - panoramio.jpg|รถเข็นขายถังหูหลูในประเทศจีน ปี 2009
ไฟล์:糖葫蘆 Tanghulu - panoramio.jpg|ร้านขายถังหูหลูในไต้หวัน
ไฟล์:Peking-015.JPG|ร้านขายถังหูหลูในปักกิ่ง


## ดูเพิ่ม
* ชานจา
* รายชื่อขนมหวานแบบจีน
* น้ำตาลกรวด

## อ้างอิง

หมวดหมู่:ขนมของชาวจีน
ฟุตบอลหญิงเอเชียนคัพ 2022 นัดชิงชนะเลิศ

**ฟุตบอลหญิงเอเชียนคัพ 2022 นัดชิงชนะเลิศ** เป็นแมตช์ฟุตบอลระหว่าง จีน และ เกาหลีใต้ นั้นจัดขึ้นในวันที่ 6 กุมภาพันธ์ พ.ศ. 2565. แมตช์นี้กำหนดหาผู้ชนะของ ฟุตบอลหญิงเอเชียนคัพ 2022 ที่ สนามกีฬาดี. วาย. ปาฏีล ใน นาวี มุมไบ, ประเทศอินเดีย. มันเป็น นัดชิงชนะเลิศ ครั้งที่ 20 ของ ฟุตบอลหญิงเอเชียนคัพ.

## เส้นทางสู่นัดชิงชนะเลิศ

## รายละเอียด


## อ้างอิง

## แหล่งข้อมูลอื่น
*, the-AFC.com


หมวดหมู่:ฟุตบอลโลกหญิง 2023 รอบคัดเลือก
ฟุตบอลหญิงเอเชียนคัพ
หมวดหมู่:การแข่งขันฟุตบอลนานาชาติที่ประเทศอินเดียเป็นเจ้าภาพ
อิตาแอร์เวย์

**อิตาแอร์เวย์** (, อ่านว่า: อิ-ตา-แอร์-เวย์) เป็นสายการบินประจำชาติอิตาลี โดยมีฐานการบินหลักที่ท่าอากาศยานเลโอนาร์โด ดา วินชี-ฟีอูมีชีโนในกรุงโรม อิตามีรัฐบาลอิตาลีเป็นเจ้าของผ่านกระทรวงการคลังอิตาลี โดยได้เข้าครอบครองสายการบินอาลีตาเลีย อดีตสายการบินประจำชาติของอิตาลี สายการบินบินไปยังจุดหมายปลายทางภายในประเทศ ยุโรป และข้ามทวีปกว่า 70 แห่ง อิตาแอร์เวย์เป็นหนึ่งในสมาชิกของพันธมิตรทางการบินสกายทีม

## กิจการองค์กร

### กรรมสิทธิ์และสำนักงาน
รัฐบาลอิตาลีเ็ยเจ้าของของอิตาแอร์เวย์ ผ่านทางกระทรวงการคลังของอิตาลี สำนักงานของสายการบินจึงตั้งอยู่ในกระทรวง

อิตาแอร์เวย์มี อัลเฟรโด อัลตาวิลล่า เป็นประธาน และมี ฟาบิโอ ลาซเซรินี เป็นซีอีโอ

### อัตลักษณ์องค์กร
โลโก้ของไอทีเอ จะสีขาว ส่วนของตัวอักษร A เป็นสีแดง โลโก้ของสายการบินมีการนำชุดสีอิตาเลียนมาใช้ (แดง, ขาว, และเขียว)

## จุดหมายปลายทาง

ณ เดือนเมษายน ปี 2023 อิตาแอร์เวย์ให้บริการปลายทาง 64 แห่งในยุโรป, เอเชีย, แอฟริกา, อเมริกาเหนือ, และอเมริกาใต้

### พันธมิตรทางการบิน
อิตาแอร์เวย์เป็นสมาชิกของสกายทีม เมื่อวันที่ 29 ตุลาคม ค.ศ. 2021

### ข้อตกลงการบินร่วม
อิตาแอร์เวย์ได้ทำข้อตกลงการบินร่วมกับสายการบินดังต่อไปนี้

* อาเอโรลิเนอัสอาร์เฆนตินัส
* อาเอโรเมฆิโก
* แอร์แคนาดา
* แอร์การาอีบ
* แอร์คอร์ซิกา
* แอร์โดโลมีตี
* แอร์ยูโรปา
* แอร์ฟรานซ์
* แอร์เซอร์เบีย
* แอร์บอลติก
* ออล นิปปอน แอร์เวย์
* ออสเตรียนแอร์ไลน์
* อาเบียงกา
* อาซูลบราซิลเลียนแอร์ไลน์
* บรัสเซลสืแอร์ไลน์
* บัลแกเรียแอร์
* ไชนาแอร์ไลน์
* ไชนาเซาเทิร์นแอร์ไลน์
* โครเอเชียแอร์ไลน์
* เอมิเรตส์
* เอธิโอเปียนแอร์ไลน์
* สายการบินเอทิฮัด
* ยูโรวิงส์
* การูดาอินโดนีเซีย
* ไห่หนานแอร์ไลน์
* ไอซ์แลนด์แอร์
* เคนยาแอร์เวย์
* เคแอลเอ็ม
* เคเอ็มมอลตาแอร์ไลน์
* โคเรียนแอร์ 
* คูเวตแอร์เวย์
* ลอตโปลิชแอร์ไลน์
* ลุฟท์ฮันซ่า
* ลักซ์แอร์
* มิดเดิลอีสต์แอร์ไลน์
* เพกาซัสแอร์ไลน์
* รัวยาแลร์มาร็อก
* รอยัลจอร์แดเนียน
* เซาเดีย
* สวิสอินเตอร์แนชนัลแอร์ไลน์
* ตัปแอร์ปูร์ตูกัล
* ตารอม
* เตอร์กิชแอร์ไลน์
* ยูไนเต็ดแอร์ไลน์
* เวียดนามแอร์ไลน์
* เซี่ยเหมินแอร์

### ข้อตกลงระหว่างสายการบิน
อิตาแอร์เวย์มีข้อตกลงกับสายการบินดังต่อไปนี้:

* ออสเตรียนแอร์ไลน์
* ลุฟท์ฮันซ่า
* นีโอซ์
* ควอนตัส
* สวิสอินเตอร์แนชนัลแอร์ไลน์
* เทรนอิตาเลีย (ทางรถไฟ)
* เวอร์จินแอตแลนติก
* วิสตารา

## ฝูงบิน

### ฝูงบินในปัจจุบัน
[thumb|[แอร์บัส เอ220-100 ของอิตาแอร์เวย์]]
[thumb|[แอร์บัส เอ330-900 ของอิตาแอร์เวย์]]
[thumb|[แอร์บัส เอ350-900 ของอิตาแอร์เวย์]]

ณ เดือนมกราคม ค.ศ. 2026 อิตาแอร์เวย์มีเครื่องบินประจำการในฝูงบิน ดังนี้:

อิตาแอร์เวย์มีอายุฝูงบินเฉลี่ย 6.5 ปี

### ฝูงบินในอดีต
อีตาแอร์เวย์เคยให้บริการเครื่องบินดังต่อไปนี้:

### ลวดลายเครื่องบิน

ลวดลายของเครื่องบินได้รับการออกแบบใหม่และโทนสีใหม่ โดยมีสีน้ำเงินสำหรับลำตัวเครื่องบินและสีขาวสำหรับปีก และโลโก้ "ITA Airways" สีขาว โดยมีส่วนหนึ่งของตัวอักษร A สีแดงและสีอิตาลีสามสีที่ส่วนท้าย

## การบริการ

### โปรแกรมสะสมไมล์
Volare คือโปรแกรมสะสมไมล์ของอิตาแอร์เวย์ ซึ่งลูกค้าจะได้รับคะแนนตามไมล์ที่บินกับสายการบิน

## ดูเพิ่ม
* อาลีตาเลีย

## อ้างอิง

หมวดหมู่:สกายทีม
หมวดหมู่:สายการบินสัญชาติอิตาลี
หมวดหมู่:สายการบินประจำชาติ
หมวดหมู่:สายการบินที่ก่อตั้งในปี พ.ศ. 2563
แวลูอัลไลแอนซ์

**แวลูอัลไลแอนซ์** (อังกฤษ: Value Alliance) เป็นเคลือข่ายพันธมิตรสายการบินของสายการบินต้นทุนต่ำในเอเชีย ก่อตั้งเมื่อวันที่ 16 พฤษภาคม ค.ศ. 2016 ปัจจุบัน แวลูอัลไลแอนซ์มีสมาชิกจำนวน 5 สายการบิน 

แวลูอัลไลแอนซ์เป็นพันธมิตรสายการบินที่ใหญ่ที่สุดเป็นอันดับที่ 4 ในแง่ของจำนวนผู้โดยสาร, จำนวนเที่ยวบิน, จุดหมายปลายทาง,ฝูงบินและสมาชิก 

## สายการบินที่เข้าร่วม

### สายการบินสมาชิก

*  เซบูแปซิฟิก +
*  เซบโก +
*  เชจูแอร์ +
*  นกแอร์ +
*  สกู๊ต +

หมายเหตุ +: สายการบินผู้ร่วมก่อตั้ง

### สมาชิกในอดีต

*  นกสกู๊ต
*  ไทเกอร์แอร์ ออสเตรเลีย
*  ไทเกอร์แอร์
*  วานิลลาแอร์

หมายเหตุ +: สายการบินผู้ร่วมก่อตั้ง

## ดูเพิ่ม

* สตาร์อัลไลแอนซ์
* วันเวิลด์
* สกายทีม

## อ้างอิง

## แหล่งข้อมูลอื่น
Value Alliance 


หมวดหมู่:พันธมิตรสายการบิน
วัดเวียคะดี้

**วัดเวียคะดี้** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนองลู อำเภอสังขละบุรี จังหวัดกาญจนบุรี

วัดเวียคะดี้เป็นวัดในหมู่บ้านเวียคะดี้ ซึ่งเป็นชุมชนกะเหรี่ยงโบราณ อายุ 200 ปี คำว่า "เวีย" ภาษากะเหรี่ยงแปลว่าทุ่ง ส่วนคำว่า "คะดี้" แปลว่า หวายขม  เมื่อรวมกันแปลว่า "ทุ่งหวายขม" 

วัดมีเจดีย์ 2 องค์ สร้างในสมัยสมเด็จพระนเรศวรมหาราช ที่สำคัญบริเวณนี้ยังเป็นจุดแลกเปลี่ยนตัวประกันระหว่างสมเด็จพระนเรศวรมหาราชกับพระสุพรรณกัลยา สำนักงานพระพุทธศาสนาแห่งชาติระบุว่า ตั้งวัดเมื่อ พ.ศ. 2484

วัดมีปูชนียวัตถุที่สำคัญ ได้แก่ *พระพุทธศรีโพธิญาณมุนี*  เป็นพระพุทธรูปปางมารวิชัย เป็นศิลปะแบบพม่าองค์ใหญ่ ภายในวัดมีต้นลีลาวดี มีลำต้นที่ใหญ่มากมีขนาดใหญ่ถึง 3 คนโอบ ส่วนความสูงประมาณ 1.5 เมตร และมีกิ่งก้านที่แตกแยกออกไปจำนวนมาก แต่มีใบน้อยมาก เชื่อว่ามีอายุกว่า 400 ปี

เสนาสนะภายในวัดได้แก่ อุโบสถสร้างแบบง่าย ๆ ใช้งานเพียงชั่วคราว โดยต้องสร้างหลังใหม่แทนหลังเก่าเกือบทุกปี  กุฎิขนาดเล็ก 4 หลัง มีสภาพค่อนข้างทรุดโทรม และศาลาการเปรียญ

## อ้างอิง

เวียคะดี้
หมวดหมู่:สิ่งก่อสร้างในอำเภอสังขละบุรี
ตำบลโฮว์เมเยแฆร์บี (เทศมณฑลแดชเทออซอเดกอน)

**โฮว์เมเยแฆร์บี** () เป็นตำบลในอำเภอกลาง เทศมณฑลแดชเทออซอเดกอน จังหวัดฆูเซสถาน ประเทศอิหร่าน จากสำมะโน พ.ศ. 2549 ตำบลนี้มีประชากร 6,917 คนใน 1,104 ครัวเรือน แบ่งออกเป็น 20 หมู่บ้าน

## อ้างอิง

โฮว์เมเยแฆร์บี
อำเภอกลาง (เทศมณฑลแดชเทออซอเดกอน)

**อำเภอกลางของเทศมณฑลแดชเทออซอเดกอน** () เป็นอำเภอในเทศมณฑลแดชเทออซอเดกอน จังหวัดฆูเซสถาน ประเทศอิหร่าน จากสำมะโน พ.ศ. 2549 อำเภอนี้มีประชากร 86,519 คนใน 15,029 ครัวเรือน อำเภอนี้มีเมืองเพียง 3 เมือง ได้แก่ซูแซนเกิร์ด, แอบูโฮเมย์เซ และคูเทเซย์เยดแนอีม และแบ่งออกเป็น 3 ตำบล ได้แก่ตำบลอัลลอโฮแอคแบร์, ตำบลโฮว์เมเยแฆร์บี และตำบลโฮว์เมเยแชร์กี

## อ้างอิง

กลาง